open-index/open-wikipedia-markdown huggingface dataset:
การก่ออิฐ

thumb|250px|กำแพงก่อด้วยอิฐสามัญ (อิฐมอญ)
**การก่ออิฐ** คือ การนำอิฐมาประสานเข้าด้วยกัน ด้วยปูนก่อ เรียงกันเป็นผนังก่ออิฐ

## ประเภทของผนังก่ออิฐ
* **ผนังก่ออิฐครึ่งแผ่น** เป็นการก่อผนังอิฐแบบก้อนเดียวเรียงต่อกันไปตามความยาวของผนัง (1 ตร.ม. ใช้ อิฐสามัญ138 ก้อน)
* **ผนังก่ออิฐเต็มแผ่น** เป็นการก่อผนังอิฐแบบหนาสองก้อนเรียงสลับกัน (1 ตร.ม. ใช้ อิฐสามัญ 276 ก้อน)

## ส่วนผสมของปูนก่อ
* ปูนซีเมนต์ 1 ส่วน (1 ตร.ม. ใช้ 16 กก.)
* ทรายหยาบ 4 ส่วน (1 ตร.ม. ใช้ 0.05 ลบ.ม.)
* ปูนขาว 1 ½ ส่วน (1 ตร.ม. ใช้ 10.29 กก.) แต่ปัจจุบันมักนิยมใช้น้ำยาเคมีแทนปูนขาว
* น้ำสะอาด 10 ลิตร

หมายเหตุ: ปริมาณสำหรับการก่ออิฐ ครึ่งแผ่น

## ส่วนผสมของปูนฉาบ
* ปูนซีเมนต์ 1 ส่วน (1 ตร.ม. ใช้ 12 กก.)
* ทรายละเอียด 5 ส่วน (1 ตร.ม. ใช้ 0.04 ลบ.ม.
* ปูนขาว 2 ส่วน (1 ตร.ม. ใช้ 7.7 กก.) แต่ปัจจุบันนิยมใช้น้ำยาเคมีแทนปูนขาว
* น้ำสะอาด 3 ลิตร

หมายเหตุ: ปริมาณสำหรับการฉาบปูนด้านเดียว

## อ้างอิง

* http://gbrick.blogspot.com
* ตารางคำนวณค่าวัสดุมวลรวม 

## แหล่งข้อมูลอื่น
* ภาพการก่ออิฐครึ่งแผ่นและเต็มแผ่น 

หมวดหมู่:วัสดุ
หมวดหมู่:การก่อสร้าง
หมวดหมู่:วัสดุก่อสร้าง
ฟร็องซัว ม็องซาร์

**ฟร็องซัว ม็องซาร์** (; 13 มกราคม ค.ศ. 1598 - 23 กันยายน ค.ศ. 1666 ที่กรุงปารีส) เป็นสถาปนิกชาวฝรั่งเศส ผู้คิดแนวทางการออกแบบระบบคลาสสิกเข้าไปผสมกับแบบบารอกในฝรั่งเศส สารานุกรมบริตานิกา (The Encyclopædia Britannica) ได้กล่าวถึงม็องซาร์ว่า เป็นสถาปนิกที่ประสบความสำเร็จที่สุดในศตวรรษที่ 17 เป็นผู้ที่ทำงานอย่างละเอียดละออ ใส่ใจกับรายละเอียดเล็ก ๆ น้อย ๆ ในทุกส่วนของสถาปัตยกรรม 

ม็องซาร์เกิดมาในตระกูลครอบครัวช่างไม้ ไม่ได้รับการฝึกหัดให้เป็นสถาปนิก แต่ได้รับการฝึกฝนจากญาติ ๆ ให้เป็นช่างก่อหินและประติมากร นักประวัติศาสตร์เชื่อว่า ม็องซาร์ได้รับการฝึกให้เป็นสถาปนิกในสำนักของซาลอมง เดอ บร็อส ซึ่งเป็นสถาปนิกที่มีชื่อเสียงที่สุดในแผ่นดินของพระเจ้าอองรีที่ 4 แห่งฝรั่งเศส

ม็องซาร์ได้รับการยกย่องเป็นอย่างมากในทศวรรษที่ 1620 ในด้านแนวคิดการออกแบบและทักษะของเขา แต่ข้อเสียก็คือ เขาถูกมองว่าเป็นสถาปนิกที่ดื้อรั้น และเป็นผู้ที่ต้องการความสมบูรณ์ในผลงานทุกชิ้น หรือที่เรียกกันว่า เพอร์เฟกชันนิสต์ (perfectionist) ถึงขนาดมีการสั่งให้ทุบอาคารลงทั้งหมดเพื่อสร้างใหม่ตั้งแต่ต้นในบางกรณี ดังนั้นคนที่จะมีโอกาสว่าจ้างม็องซาร์ให้ทำงานได้ต้องเป็นมหาเศรษฐีเท่านั้น

หมวดหมู่:บุคคลที่เกิดในปี พ.ศ. 2141
หมวดหมู่:สถาปนิกชาวฝรั่งเศส
คอนกรีตบล็อก

thumb|คอนกรีตบล็อก
thumb|คอนกรีตบล็อก

**คอนกรีตบล็อก** เป็นวัสดุก่อสร้างประเภทวัสดุก่อ สำหรับการก่อสร้างผนังอาคารทั่วไป ผลิตจากส่วนผสมของซีเมนต์ ทราย หินย่อย และน้ำ

## ขนาดของคอนกรีตบล็อกมาตรฐาน
* 0.07 x 0.19 x 0.39 ม.
* 0.09 x 0.19 x 0.39 ม.
* 0.14 x 0.19 x 0.39 ม.

หมายเหตุ: คอนกรีตบล็อก มักเรียกกันด้วยภาษาตลาดโดยทั่วไปว่า อิฐบล็อก

คอนกรีตบล็อก 1 ตารางเมตรจะใช้ 12.5 ก้อน

## ส่วนผสมของปูนก่อ
thumb|left|อาคารที่สร้างด้วยอิฐบล็อกคอนกรีต
* ปูนซีเมนต์ 1 ส่วน (1 ตร.ม. ใช้ 6.75 กก.)
* ทรายหยาบ 4 ส่วน (1 ตร.ม. ใช้ 0.03 ลบ.ม.)
* ปูนขาว 1 ½ ส่วน(1 ตร.ม. ใช้ 3.9 กก.) แต่ปัจจุบันมักนิยมใช้น้ำยาเคมีแทนปูนขาว
* น้ำสะอาด 5 ลิตร
หมายเหตุ: ปริมาณสำหรับการก่อคอนกรีตบล็อก ขนาดความหนา 0.07 ม.

ข้อสังเกต: เมื่อเทียบกับการก่ออิฐสามัญ ที่ความหนาของผนังเท่ากัน จะประหยัดวัสดุก่อได้มากกว่า ร้อยละ 50

## อ้างอิง
* ตารางคำนวณค่าวัสดุมวลรวม 

หมวดหมู่:วัสดุก่อสร้าง
ท่าอากาศยานโคเปนเฮเกน

**ท่าอากาศยานโคเปนเฮเกน** (Københavns Lufthavn, Kastrup) เป็นท่าอากาศยานที่รองรับการจราจรทางอากาศกรุงโคเปนเฮเกน ประเทศเดนมาร์ก และเป็นท่าอากาศยานสำคัญและมีผู้ใช้บริการมากที่สุดในกลุ่มประเทศนอร์ดิก อีกทั้งยังเป็นท่าอากาศยานหลักของสแกนดิเนเวียน แอร์ไลน์ ซิสเต็ม

เดิมทีท่าอากาศยานแห่งนี้ชื่อว่า ท่าอากาศยานกาสทรัป ตามเมืองที่ท่าอากาศยานตั้งอยู่ และชื่ออย่างเป็นทางการก็ยังคงใช้ชื่อว่า ท่าอากาศยานโคเปนเฮเกน กาสทรัป เพื่อมิให้สับสนกับท่าอากาศยานรอสคิลเดอร์ ซึ่งมีชื่ออย่างเป็นทางการว่า ท่าอากาศยานโคเปนเฮเกน รอสคิลเดอร์

## อ้างอิง

## แหล่งข้อมูลอื่น

* ท่าอากาศยานโคเปนเฮเกน

ค
หมวดหมู่:การขนส่งในโคเปนเฮเกน
ค
อันเดรอา ปัลลาดีโอ

thumb|right|200px|อันเดรอา ปัลลาดิโอ

**อันเดรอา ปัลลาดีโอ** (**Andrea Palladio**, 30 พฤศจิกายน ค.ศ. 1508 – 19 สิงหาคม ค.ศ. 1580) เป็นสถาปนิกชาวอิตาลีที่ได้รับการยอมรับว่าเป็นผู้ที่มีอิทธิพลมากที่สุดผู้หนึ่งทางด้านแนวคิดการออกแบบในประวัติศาสตร์สถาปัตยกรรมตะวันตก ผลงานชิ้นสำคัญของ ปัลลาดิโอ คือ หนังสือเรื่อง *Quattro Libri dell'Architettura* หรือ เดอะ โฟร์ บุคส์ ออฟ อาร์คิเท็คเจอร์ (The Four Books of Architecture)

Monument to Andrea Palladio (Vicenza).jpg|Andrea Palladio
Basilica Palladiana (Vicenza) - facade on Piazza dei signori.jpg|Basilica Palladiana
Palazzo del Capitanio (Vicenza).jpg|Palazzo del Capitanio
Palazzo Chiericati (Vicenza).jpg| Palazzo Chiericati
Interior of Teatro Olimpico (Vicenza) scena .jpg|Teatro Olimpico
Basilica di San Giorgio Maggiore (Venice).jpg|San Giorgio Maggiore


 

หมวดหมู่:บุคคลที่เกิดในปี พ.ศ. 2051
หมวดหมู่:สถาปนิกชาวอิตาลี
หมวดหมู่:สถาปนิกในคริสต์ศตวรรษที่ 16
หมวดหมู่:บุคคลจากแคว้นเวเนโต
ซีเมนต์

thumb|280 px|ซีเมนต์

**ซีเมนต์** หรือ **ปูนซีเมนต์** () เป็นวัสดุผสานสำหรับผลิตคอนกรีต มีส่วนผสมหลักคือ หินปูนและดินเหนียว และมีผสมอื่นเช่น ซิลิก้า อลูมิน่า สินแร่เหล็ก ยิปซั่ม และสารเพิ่มพิเศษอื่น ๆ และอุตสาหกรรมปูนซีเมนต์ ถือเป็นหนึ่งในอุตสาหกรรมที่กระบวนการผลิตมีการปล่อยก๊าซเรือนกระจกสูงเป็นอันดับต้นของโลก และปูนซีเมนต์เป็นรองจากน้ำในฐานะทรัพยากรที่ถูกใช้มากที่สุดในโลก

ปูนซีเมนต์ มีการค้นพบว่ามีการใช้งานในสมัยมาซิโดเนียและโรมัน และได้หายไปจนกระทั่งในยุคปฏิวัติอุตสาหกรรมได้มีการคิดค้นขึ้นมาจากหลายคน จนกระทั่งผลงานของแอสป์ดินได้มีการจดสิทธิบัตรของซีเมนต์ปอร์ตแลนด์ เกิดจากการค้นคว้า ของ โยเซฟ แอสป์ดิน ชาวอังกฤษ ช่วงเวลากว่า 13 ปี พ.ศ. 2354 ถึง พ.ศ. 2367 โดยทดลองเอาหินปูนผสมกับดินเหนียวแล้วไปเผาก่อนนำมาบด เมื่อจะใช้งานก็นำมาผสมทราย กรวดและน้ำ โดยเขาตั้งชื่อว่า ปอตแลนด์ซีเมนต์ เพราะว่าสีเหมือนกับหินที่เกาะปอร์ตแลนด์ ประเทศอังกฤษ

## ประเภทของซีเมนต์
### ประเภทของซีเมนต์ตามมาตรฐาน [[ASTM]] ของอเมริกัน
ซึ่งการแบ่งประเภทนี้ถูกจัดนำมาใช้ในเมืองไทยตามมาตรฐาน มอก. เช่นกัน

# ปูนซีเมนต์ปอร์ตแลนด์ธรรมดา (Ordinary Portland ) ASTM C150
# ปูนซีเมนต์ไฮดรอลิก (Hydraulic Cement ) ASTM C1157
# ปูนซีเมนต์ปอร์ตแลนด์ดัดแปลง (Modified Portland Cement )
# ปูนซีเมนต์ปอร์ตแลนด์แข็งตัวเร็ว ( High - Early Portland Cement )
# ปูนซีเมนต์ปอร์ตแลนด์เกิดความร้อนต่ำ (Low - Heat Portland Cement )
# ปูนซีเมนต์ปอร์ตแลนด์ทนเกลือซัลเฟตได้สูง (Sulfate – Resistant Portland Cement )

### ประเภทของซีเมนต์ตามมาตรฐาน European EN-197

* I	Portland cement
* II	Portland-composite cement
* III	Blastfurnace cement
* IV	Pozzolanic cement
* V	Composite cement

### ประเภทอื่น
นอกจากนี้ยังมีซีเมนต์พิเศษ อื่น ๆ เช่น
* ซีเมนต์ผสม สำหรับใช้งานก่อ และฉาบ 
* ซีเมนต์ขาว สำหรับงานตกแต่ง ปูกระเบื้อง
* ซีเมนต์พิเศษอื่น ๆ สำหรับงานบ่อขุดเจาะน้ำมัน ฯลฯ

## ปูนซีเมนต์ที่ยกเลิกการผลิต
* ซีเมนต์ปอร์ตแลนด์ดัดแปลง (Modified Portland Cement )

## มาตรฐานของซีเมนต์
* มาตรฐานของอเมริกา ASTM C-150 , ASTM C-1157
* มาตรฐานของอังกฤษ BS-EN 197
* มาตรฐานผลิตภัณฑ์อุตสาหกรรมไทย (ม.อ.ก.) ม.อ.ก. 15-2562
* มาตรฐานผลิตภัณฑ์อุตสาหกรรมไทย (ม.อ.ก.) ม.อ.ก. 2594-2556

## อ้างอิง

## แหล่งข้อมูลอื่น
* การผลิตปูนซีเมนต์ 
* ประเภทปูนซีเมนต์
* การใช้งานของปูนซีเมนต์แต่ละประเภท 
* ปูนซีเมนต์ประเภทต่างๆ 
* ปูนซีเมนต์ไฮดรอลิก TCMA

หมวดหมู่:วัสดุก่อสร้าง
ร่างแหเอนโดพลาซึม

[thumb|300px|ภาพกล้องจุลทรรศน์ของเครือข่ายร่างแหเอนโดพลาซึมขรุขระรอบ[นิวเคลียสเซลล์|นิวเคลียส (แสดงอยู่ฝั่งขวาล่างของภาพ) วงกลมดำเล็กในเครือข่าย คือ ไมโทคอนเดรีย]]

**ร่างแหเอนโดพลาซึม** หรือ **เอ็นโดพลาสมิกเรติคิวลัม** () เป็นออร์แกเนลล์ชนิดหนึ่งของเซลล์สิ่งมีชีวิตยูแคริโอตซึ่งก่อเครือข่ายถุงหรือท่อแบนมีเยื่อหุ้มติดต่อระหว่างกัน เรียก ซิสเทอร์นี (cisternae) เยื่อของ ER ต่อเนื่องกับเยื่อชั้นนอกของเยื่อหุ้มนิวเคลียส ร่างแหเอนโดพลาซึมเกิดในเซลล์ยูแคริโอตส่วนใหญ่ รวมถึงจีอาเดียที่เก่าแก่สุด แต่ไม่พบในเม็ดเลือดแดงและตัวอสุจิ มีร่างแหเอนโดพลาซึมสองชนิด คือ ร่างแหเอนโดพลาซึมขรุขระ (RER) และร่างแหเอนโดพลาซึมเรียบ (SER) ผิวนอก (ไซโทโซลิก) ของร่างแหเอนโดพลาซึมขรุขระมีไรโบโซมอยู่กระจายซึ่งเป็นแหล่งสังเคราะห์โปรตีน ร่างแหเอนโดพลาซึมขรุขระโดดเด่นเป็นพิเศษในเซลล์อย่างเซลล์ตับซึ่งร่างแหเอนโดพลาซึมเรียบกัมมันต์ไม่มีไรโบซึมและทำหน้าที่ในเมแทบอลิซึมลิพิด เมแทบอลิซึมคาร์โบไฮเดรต และการขจัดพิษ และพบมากเป็นพิเศษในตับและเซลล์ต่อมบ่งเพศของสัตว์เลี้ยงลูกด้วยนม

## ชนิด

### ร่างแหเอนโดพลาซึมแบบขรุขระ
ร่างแหเอนโดพลาซึมแบบขรุขระ (rough endoplasmic reticulum : RER) เป็นชนิดที่มี ไรโบโซมเกาะ
**หน้าที่**
การสังเคราะห์โปรตีน ของไรโบโซมที่เกาะอยู่ โดยมีกอลจิบอดี (golgi body) เป็นตัวสะสม หรือทำให้มีขนาดพอเหมาะ ที่ส่งออกนอกเซลล์
ลำเลียงสาร ซึ่งได้แก่ โปรตีน ที่สร้างได้ และสารอื่นๆ เช่น ลิพิดชนิดต่างๆ
ในเซลล์ที่เกิดใหม่ พบว่ามี RER มากกว่า SER แต่เมื่อเซลล์มีอายุมากขึ้น พบว่า SER มากกว่า RER เชื่อกันว่า RER จะเปลี่ยนเป็น SER เมื่อเซลล์มีอายุมากขึ้น พบในตับอ่อน ลำไส้เล็ก ต่อมใต้สมอง มีการลำเลียงแบบ intracellular transport

### ร่างแหเอนโดพลาซึมแบบเรียบ
ร่างแหเอนโดพลาซึมแบบเรียบ (smooth endoplasmic reticulum : SER) เป็นชนิดที่ไม่มี ไรโบโซมเกาะ พบมากในเซลล์ที่มีหน้าที่กำจัดสารพิษ และสร้างสารสเตอรอยด์ จึงพบในเซลล์ที่ต่อมหมวกไต เซลล์แทรกของเลย์ดิกในอัณฑะ เซลล์คอร์ปัสลูเทียมในรังไข่ และในเซลล์ของตับ และยังทำหน้าที่ คือ ลำเลียงสารต่างๆ เช่น RNA ไขมัน โปรตีน
เนื่องจากผนังของ ER ยอมให้สารประกอบโมเลกุลใหญ่บางชนิด รวมทั้ง ไขมัน เอนไซม์ และโปรตีนผ่านเข้าออกได้ จึงเป็นทางผ่านของสาร และเกลือแร่เข้าไปกระจายทั่วเซลล์ รวมทั้งสารต่างๆ ยังอาจสะสมไว้ใน ER อีกด้วย และการขับของเสีย ออกจากเซลล์ โดยผ่านทาง ER เรียกว่า เอกโซไซโทซิส (exocytosis)

#### ซาโคพลาสมิกเรติคิวลัม
thumb|left|250px|เส้นใยกล้ามเนื้อ SR แสดงด้วยสีน้ำเงิน
ซาโคพลาสมิกเรติคิวลัม (sarcoplasmic reticulum : SR) มาจากศัพท์ภาษากรีก *sarx* แปลว่าเนื้อ เป็นรูปแบบพิเศษของ ER แบบเรียบ พบในเซล์ของกล้ามเนื้อลาย  องค์ประกอบสำคัญที่ทำให้ SR ต่างจาก ER แบบเรียบ คือ การจัดเรียงตัวของโปรตีนในรูปแบบที่เป็นระเบียบที่พบได้ใน SR SR นี้ทำหน้าที่เก็บไอออนแคลเซียมและขับออกสู่ซาร์โคพลาซึมเมื่อเส้นใยในกล้ามเนื้อถูกกระตุ้น แคลเซียมนี้จะไปจับกับคอนแทรกไทล์โปรตีนซึ่งใช้พลังงาน ATP เพื่อทำให้กล้ามเนื้อหดตัว

## อ้างอิง

## แหล่งข้อมูลอื่น

* Lipid and protein composition of Endoplasmic reticulum in OPM database
* Animations of the various cell functions referenced here 

หมวดหมู่:ออร์แกเนลล์
กองหลัง

[thumb|right|250px|กองหลังของ[สโมสรฟุตบอลโบลตันวันเดอเรอร์ส|โบลตัน (ชุดขาว) กำลังป้องกันการรุกของผู้เล่นจากฟูลัม (ชุดฟ้า)]]

**กองหลัง** () เป็นตำแหน่งในกีฬาฟุตบอล ผู้เล่นที่เล่นเป็นกองหลังมีหน้าที่ป้องกันการบุกของคู่ต่อสู้ โดยกองหลังจะยืนอยู่ถัดจากกองกลาง และอยู่ก่อนหน้าผู้รักษาประตู

กองหลังมีรูปแบบย่อยอีก 4 แบบ คือ เซ็นเตอร์แบ็ก, ฟุลแบ็ก, วิงแบ็ก และสวีปเปอร์

## เซ็นเตอร์แบ็ก
เซ็นเตอร์แบ็ก (center back) คือกองหลังตัวกลาง ที่คอยป้องกันการบุกของผู้เล่นทีมคู่ต่อสู้ โดยเฉพาะกองหน้า ทีมส่วนมากนิยมใช้เซ็นเตอร์แบ็ก 2 คนยืนประจำอยู่หน้าผู้รักษาประตู กลยุทธที่นิยมใช้ในการป้องกันของเซ็นเตอร์แบ็กคือ การป้องกันแบบโซน (แต่ละคนมีพื้นที่รับผิดชอบ) และการมาร์คตัว (แต่ละคนรับหน้าที่ประกบกองหน้าคู่ต่อสู้แบบเจาะจงตัว)

เซ็นเตอร์แบ็กส่วนใหญ่มีรูปร่างสูง และมีทักษะในการโหม่ง การประกบ ในบางครั้งเซ็นเตอร์แบ็กที่มีรูปร่างสูงใหญ่อาจขึ้นไปช่วยโหม่งทำประตู เมื่อทีมได้ลูกตั้งเตะ เช่น ลูกเตะคอร์เนอร์ หรือฟรีคิก

เดิมทีตำแหน่งนี้ถูกเรียกว่า เซ็นเตอร์ฮาล์ฟ (center half) เนื่องจากในช่วงก่อนศตวรรษที่ 20 ทีมส่วนมากนิยมใช้แผนการเล่นแบบ 2-3-5 โดยผู้เล่นกองหลัง 3 คนสุดท้ายจะเรียกว่า เซ็นเตอร์ฮาล์ฟ

ตัวอย่างเซ็นเตอร์แบ็กที่มีชื่อเสียงในอดีต ได้แก่ ฟาบีโอ กันนาวาโร, เปาโล มัลดีนี, อาเลสซันโดร เนสตา, จอห์น เทร์รี, ลีลีย็อง ตูว์ราม, ลูซียู, การ์เลส ปูยอล, วีลียาม กาลัส, เจมี คาร์เรเกอร์ และริโอ เฟอร์ดินานด์ เป็นต้น

ส่วนเซ็นเตอร์แบ็กที่มีชื่อเสียงและยังคงเล่นอยู่ได้แก่ เซร์ฆิโอ ราโมส, เฟอร์จิล ฟัน ไดก์, ราฟาแอล วาราน, จอร์โจ กีเอลลีนี, เลโอนาร์โด โบนุชชี, เดวิด อาลาบา, รูแบน ดียัช, ฌาราร์ต ปิเก และนิคคลัส ซือเลอ เป็นต้น

## ฟุลแบ็ก
ฟุลแบ็ก (full back) เป็นตำแหน่งในการป้องกันด้านกว้าง โดยยืนอยู่แต่ละข้างของขอบสนาม หน้าที่หลักคือการสกัดการส่งผ่านบอลของฝ่ายตรงข้ามเข้าสู่เขตโทษ ฟุลแบ็กส่วนใหญ่จะมีบทบาทในเกมรุก โดยขึ้นไปทางปีก และส่งผ่านบอลเข้าสู่เขตโทษของฝ่ายตรงข้าม

ในระบบ 2-3-5 ผู้เล่นกองหลังอีก 2 คนที่ไม่ใช่เซ็นเตอร์แบ็กจะเรียกว่า "ฟุลแบ็ก" และถูกเรียกต่อมาจนถึงปัจจุบัน

ตัวอย่างฟุลแบ็กที่มีชื่อเสียงได้แก่ โรแบร์ตู การ์ลุส, แอชลีย์ โคล, จันลูกา ซัมบรอตตา เป็นต้น

## วิงแบ็ก
วิงแบ็ก (wing back) เป็นรูปแบบหนึ่งของฟุลแบ็ก โดยเน้นบทบาทในเกมบุกมากกว่าเดิม ชื่อวิงแบ็กนั้นเกิดจากการผสมกันของ "วิง" (ปีก) และ "แบ็ก" (กองหลัง) เดิมนิยมใช้ในระบบ 3-5-2 และถูกนับเป็นส่วนหนึ่งของกองกลาง แต่ก็อาจใช้ในแผน 5-3-2 โดยนับเป็นกองหลังได้เช่นกัน

ผู้เล่นตำแหน่งวิงแบ็กต้องมีความแข็งแกร่งของร่างกายสูง เนื่องจากเป็นตำแหน่งที่ต้องวิ่งเป็นระยะทางมากกว่าตำแหน่งอื่น

ตัวอย่างวิงแบ็กที่มีชื่อเสียงและยังเล่นอยู่ ได้แก่ โรเบร์ตู การ์ลูส, ดานีแยล อัลวิส, ฆาบิเอร์ ซาเนตติ, จันลูกา ซัมบรอตตา, ฟิลลิพ ลาห์ม, ไมกง โดกลัส ซีเซนังดู และยุน อาเนอ รีเซอ เป็นต้น

## สวีปเปอร์
สวีปเปอร์ (sweeper) หรือลีเบโร ( แปลว่า "อิสระ, เสรี") เป็นรูปแบบหนึ่งของเซ็นเตอร์แบ็ก โดยเปรียบเสมือน "ตัวกวาด" ตัวสุดท้ายหน้าผู้รักษาประตู ตำแหน่งนี้มีอิสระในการเล่นสูงกว่าเซ็นเตอร์แบ็กปกติที่มีหน้าที่ประกบตัวชัดเจน สวีปเปอร์ต้องมีทักษะในการอ่านเกมสูงที่สุดในทีม และบางครั้งอาจเป็นบุคคลสำคัญที่เป็นผู้ตัดสินใจในเกมบุกแบบโต้กลับ จึงจำเป็นต้องมีทักษะในการควบคุมบอลและการส่งลูกที่ดีอีกด้วย

สวีปเปอร์ที่มีชื่อเสียงในวงการฟุตบอลมีไม่มากนัก เช่น ฟรันทซ์ เบ็คเคินเบาเออร์, มัททีอัส ซัมเมอร์ เป็นต้น ผู้เล่นในปัจจุบันได้แก่ ริโอ เฟอร์ดินานด์, มาร์โก มาเตรัซซี, ดาวิด ลูอีซ โมเรย์รา โมริญญู


หมวดหมู่:ตำแหน่งของผู้เล่นฟุตบอล
หมวดหมู่:คำศัพท์ฟุตบอล
ศูนย์กีฬาหัวหมาก

**ศูนย์กีฬาหัวหมาก** () เป็นศูนย์กีฬาหลักของการกีฬาแห่งประเทศไทย ภายในประกอบด้วยอาคารหลายหลัง และสนามที่สำคัญในสนามกีฬานี้มีอยู่ 2 แห่ง คือราชมังคลากีฬาสถาน และอินดอร์ สเตเดียม หัวหมาก ตั้งอยู่เลขที่ 286 ถนนรามคำแหง แขวงหัวหมาก เขตบางกะปิ กรุงเทพมหานคร ติดกับมหาวิทยาลัยรามคำแหง และใกล้กับมหาวิทยาลัยอัสสัมชัญ วิทยาเขตหัวหมาก

## อาคารสถานที่ภายในบริเวณ
### ราชมังคลากีฬาสถาน

ราชมังคลากีฬาสถาน (Rajamangala National Stadium) เป็นสนามกีฬาที่ใหญ่ที่สุดในประเทศไทย สร้างขึ้นเพื่อเฉลิมพระเกียรติ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาสพระราชพิธีมหามงคลเฉลิมพระชนมพรรษา 5 รอบ 5 ธันวาคม 2530 และ พระราชพิธีรัชมังคลาภิเษก 2 กรกฎาคม 2531 แล้วเสร็จเมื่อปี พ.ศ. 2541 เพื่อใช้ในการแข่งขันกีฬาเอเชี่ยนเกมส์ ครั้งที่ 13 ที่กรุงเทพมหานครเป็นเจ้าภาพ

ความสามารถในการรองรับผู้เข้าชมภายในอาคาร จำนวน 80,000 คน ความสามารถในการรองรับผู้เข้าชม (อัฒจันทร์) ภายหลังจากติดตั้งเก้าอี้เพื่อรองรับการแข่งขันฟุตบอลเอเชียนคัพ 2007 และกีฬามหาวิทยาลัยโลกฤดูร้อน 2007 ปัจจุบันมีเก้าอี้ทั้งสิ้น 49,722 ที่นั่ง (เป็นเก้าอี้ VIP จำนวน 172 ที่นั่ง) ทำให้ความจุสนามลดลงจากเดิม 65,000 คน และมีเก้าอี้เพียง 18,527 ที่นั่ง และภายในมีสนามฟุตบอลขนาดมาตรฐานขนาด 105×68 เมตร, ลู่วิ่ง, ลานกรีฑา, มีจอวิดีโอสกอร์บอร์ด 1 ตัว และสิ่งอำนวยความสะดวกอื่น ๆ 

ราชมังคลากีฬาสถาน เป็นสนามเหย้าของฟุตบอลทีมชาติไทย และเคยจัดการแข่งขันฟุตบอลนัดสำคัญต่าง ๆ นอกจากนี้ยังใช้จัดคอนเสิร์ตกลางแจ้ง และการถ่ายทำภาพยนตร์ เป็นต้น

### อินดอร์สเตเดียม

อินดอร์ สเตเดียม หัวหมาก เดิมมีชื่อว่า *สนามกีฬากิตติขจร* เป็นสนามกีฬาในร่ม สำหรับการแข่งขันและฝึกซ้อมกีฬาในร่ม สร้างขึ้นเมื่อปี พ.ศ. 2509 สร้างขึ้นเพื่อรองรับการจัดการแข่งขันเอเชียนเกมส์ครั้งที่ 6 ที่ประเทศไทยเป็นเจ้าภาพ ความจุของผู้เข้าชมภายในอาคารได้จำนวน 10,000 – 15,000 คน แต่ปัจจุบันได้มีการปรับปรุงอาคาร ทำให้ความสามารถในการรองรับผู้เข้าชม (อัฒจันทร์) ลดลงเหลือจำนวน 6,000 ที่นั่ง

### อาคารอื่น ๆ
* อาคารเวโลโดรม สำหรับแข่งจักรยาน ความจุ 700 ที่นั่ง
* สนามยิงปืน ความจุ 6,000 ที่นั่ง
* สระว่ายน้ำ และสระกระโดด ความจุ 15,000 คน
* อาคารบริการสนามเทนนิส
* ศูนย์ฝึกกีฬาเพื่อการแข่งขัน
* ศูนย์ฝึกกีฬาในร่ม
* อาคารที่ทำการสำนักงานการกีฬาแห่งประเทศไทย
* ที่พักนักกีฬา รวมทั้งหมด 500 เตียง
* ห้องสมุด (การกีฬาแห่งประเทศไทย ร่วมมือกับ สำนักงานส่งเสริมการศึกษานอกระบบและการศึกษาตามอัธยาศัย)

## ดูเพิ่ม
* กรีฑาสถานแห่งชาติ (สนามศุภชลาศัย)
* ศูนย์เยาวชนกรุงเทพมหานคร (ไทย-ญี่ปุ่น) ดินแดง

## อ้างอิง

## แหล่งข้อมูลอื่น
* ข้อมูลจากเว็บไซต์การกีฬาแห่งประเทศไทย 
* ข้อมูลโดยสังเขปของราชมังคลากีฬาสถาน. การกีฬาแห่งประเทศไทย. 
* Rajamangala National Stadium. *World Stadiums*. 
* ข้อมูลสนาม. *FIFA.com*. 
* ราชมังคลากีฬาสถาน โฉมใหม่สู่ "อินเตอร์". ข่าวมติชนออนไลน์ จากเว็บบอร์ดไทยแลนด์สู้สู้.  

หัวหมาก
หมวดหมู่:สิ่งก่อสร้างตั้งแต่ พ.ศ. 2509
ห
ท่าอากาศยานนานาชาติพิตต์สเบิร์ก

**ท่าอากาศยานนานาชาติพิตต์สเบิร์ก** () ตั้งอยู่ในเขตไฟนด์เลย์ทาวน์ชิป, รัฐเพนซิลเวเนีย, สหรัฐอเมริกา ห่างจากตัวเมืองพิตต์สเบิร์กไปทางตะวันตกประมาณ 32 กิโลเมตร (20 ไมล์) เป็นท่าอากาศยานสำคัญอันดับ 2 ของการจราจรบนน่านฟ้าเพนซิลเวเนีย นอกจากนี้พิตต์สเบิร์กยังเป็นท่าอากาศยานรองของยูเอสแอร์เวย์ และมีสกายเวสต์แอร์ไลน์ที่มีเที่ยวบินขึ้นลงที่พิตต์สเบิร์กมากเป็นอันดับที่ 2 อีกทั้งยังเป็นท่าอากาศยานหลักของแอร์มิดเวสต์, โคลแกนแอร์ และรีพับลิกแอร์ไลน์

ท่าอากาศยานนานาชาติพิตต์สเบิร์ก มีเนื้อที่ถึง 45 ตารางกิโลเมตร (12,900 เอเคอร์) ใหญ่เป็นอันดับ 4 ของสหรัฐอเมริกา โดยมีเนื้อมากถึงขนาดที่สามารถจุโอแฮร์ในชิคาโก และฮาร์ทสฟิลด์-แจ็คสันในแอตแลนตา ลงไปรวมกันได้

## อาคารผู้โดยสาร และสายการบิน
### อาคารเทียบเครื่องบิน เอ
* เซาท์เวสต์แอร์ไลน์
* ยูเอสแอร์เวย์
** ยูเอสแอร์เวย์ เอ็กซ์เพรส ให้บริการโดย โคลแกนแอร์
** ยูเอสแอร์เวย์ เอ็กซ์เพรส ให้บริการโดย โชโตกัวแอร์ไลน์
** ยูเอสแอร์เวย์ เอ็กซ์เพรส ให้บริการโดย ทรานส์สเตทส์แอร์ไลน์
** ยูเอสแอร์เวย์ เอ็กซ์เพรส ให้บริการโดย พีเอสเอแอร์ไลน์
** ยูเอสแอร์เวย์ เอ็กซ์เพรส ให้บริการโดย เพียดมอนต์แอร์ไลน์
** ยูเอสแอร์เวย์ เอ็กซ์เพรส ให้บริการโดย แอร์มิดเวสต์
** ยูเอสแอร์เวย์ เอ็กซ์เพรส ให้บริการโดย แอร์วิสคอนซิน

### อาคารเทียบเครื่องบิน บี
* ยูเอสแอร์เวย์
** ยูเอสแอร์เวย์ เอ็กซ์เพรส ให้บริการโดย รีพับลิกแอร์ไลน์

### อาคารเทียบเครื่องบิน ซี
* เจ็ตบลูแอร์เวย์
* ยูไนเต็ดแอร์ไลน์
** ยูไนเต็ด เอ็กซ์เพรส ให้บริการโดย เมซาแอร์ไลน์
** ยูไนเต็ด เอ็กซ์เพรส ให้บริการโดย สกายเวสต์
* ยูเอสเอ3000
* ยูเอสแอร์เวย์
* แอร์แคนาดา
** แอร์แคนาดาแจ็ซ
* แอร์ทรานแอร์เวย์

### อาคารเทียบเครื่องบิน ดี
* คอนติเนนตัล แอร์ไลน์
** คอนติเนนตัล คอนเนคชั่น ให้บริการโดย คอมมูตแอร์
** คอนติเนนตัลเอ็กซ์เพรส ให้บริการโดย เอ็กซ์เพรสเจ็ตแอร์ไลน์
* เดลต้า แอร์ไลน์
** เดลต้าคอนเนคชั่น ให้บริการโดย คอมแอร์
** เดลต้าคอนเนคชั่น ให้บริการโดย โชโตกัวแอร์ไลน์
** เดลต้าคอนเนคชั่น ให้บริการโดย สกายเวสต์
** เดลต้าคอนเนคชั่น ให้บริการโดย แอตแลนติกเซาท์เวสต์แอร์ไลน์
* นอร์ธเวสต์แอร์ไลน์
** นอร์ธเวสต์แอร์ลิงก์ ให้บริการโดย พินนาเคิลแอร์ไลน์
* มิดเวสต์แอร์ไลน์
** มิดเวสต์คอนเนค ให้บริการโดย สกายเวย์แอร์ไลน์
** มิดเวสต์คอนเนค ให้บริการโดย สกายเวสต์
* เมียร์เติลบีชไดเร็ค
** เมียร์เติลบีชไดเร็ค ให้บริการโดย สกายคิง
** เมียร์เติลบีชไดเร็ค ให้บริการโดย เอ็กซ์ตร้าแอร์เวย์
* อเมริกันแอร์ไลน์
** อเมริกัน อีเกิล

### อาคารเทียบเครื่อง อี
เดิมเคยใช้โดยยูเอสแอร์เวย์เอ็กซ์เพรส ก่อนที่จะย้ายไปอยู่ที่อาคารเทียบเครื่องบิน เอ ปัจจุบันนี้ใช้เป็นส่วนตรวจความปลอดภัย และท่าเทียบทั้งหมดปิดใช้บริการ และกำหนดให้เป็นเขตหวงห้ามเฉพาะเจ้าหน้าที่เท่านั้น ทั้งนี้ทางยูเอสแอร์เวย์ยังไม่มีแผนที่จะเปิดใช้งานในส่วนนี้อีกครั้ง

### สายการบินขนส่งสินค้า
* ดีเอชแอล
* เฟดเอ็กซ์
** เฟดเอ็กซ์ ฟีดเดอร์ ให้บริการโดย วิกกินส์แอร์เวย์
* ยูพีเอส

## แหล่งข้อมูลอื่น
* ท่าอากาศยานนานาชาติพิตต์สเบิร์ก 

## อ้างอิง

พ
สมาคมกีฬาโรมา

**สมาคมกีฬาโรมา** () หรือรู้จักกันในชื่อ **โรมา** เป็นสโมสรฟุตบอลที่ตั้งอยู่ที่โรมในประเทศอิตาลี ถูกก่อตั้งขึ้นจากการรวมกิจการใน ค.ศ. 1927 และได้เข้าร่วมแข่งขันในลีกฟุตบอลสูงสุดของประเทศมาโดยตลอดยกเว้นในฤดูกาล 1951–52 โรมาชนะเลิศเซเรียอา 3 สมัยในฤดูกาล 1941–42, 1982–83 และ 2000–01 ชนะเลิศโกปปาอีตาเลีย 9 สมัย และชนะเลิศซูแปร์โกปปาอีตาเลียนา 2 สมัย ในการแข่งขันระดับทวีปยุโรป โรมาชนะเลิศอินเตอร์-ซิตีส์แฟส์คัพในฤดูกาล 1960–61 และยูฟ่ายูโรปาคอนเฟอเรนซ์ลีกในฤดูกาล 2021–22 และจบอันดับรองชนะเลิศในยูโรเปียนคัพ ฤดูกาล 1983–84, ยูฟ่าคัพ ฤดูกาล 1990–91 และ ยูฟ่ายูโรปาลีก ฤดูกาล 2022–23

มีผู้เล่นถึง 16 คนที่ชนะเลิศฟุตบอลโลกขณะที่เล่นให้แก่โรมา ได้แก่ แอตทิลิโอ เฟอร์ราริส และ เอนรีเก กวิต้า (1934); กีโด มาเซตติ และ เอรัลโด มอนเซลโย (1934 และ 1938); อัลโด โดนาตี้ และ ปีเอโตร เซอรันโตนี (1938); บรูโน คอนตี (1982); รูดี เฟิลเลอร์ และ โทมัส เบอร์โธลด์ (1990); อัลแดร์ (1994); แว็งซองต์ ก็องเดล่า (1998); กาฟู (2002); ดานีเอเล เด รอสซี, ซิโมน่า เพอร์รอตต้า และฟรันเชสโก ตอตตี (2006) และเปาโล ดิบาลา (2022)

ตั้งแต่ ค.ศ. 1953 โรมาลงเล่นเกมเหย้าที่สตาดีโอโอลิมปีโกซึ่งใช้งานร่วมกับลัตซีโย สนามแห่งนี้มีความจุมากกว่า 72,000 ที่นั่งและเป็นสนามฟุตบอลที่ใหญ่เป็นอันดับที่สองของประเทศ รองจากซานซีโร สโมสรมีแผนย้ายไปสนามแห่งใหม่ซึ่งในปัจจุบันยังไม่ได้เริ่มก่อสร้าง โรมามีคู่ปรับร่วมเมืองที่สำคัญคือลัตซีโย ซึ่งการพบกันของทั้งคู่ถูกเรียกว่าแดร์บีเดลลากาปีตาเล

สีชุดเหย้าของสโมสรคือสีแดงเลือดนกและสีเหลืองทอง ทำให้ทีมมีอีกฉายาว่า "*I Giallorossi*" ("เหลือง-แดง") เสื้อสีเหล่านี้มักถูกสวมใส่คู่กับกางเกงขาสั้นสีขาว ตราสัญลักษณ์ของสโมสรเป็นรูปหมาป่าตัวเมียซึ่งอ้างอิงถึงตำนานการสถาปนากรุงโรม

## ประวัติ
*สมาคมกีฬาโรมา* ก่อตั้งขึ้นในเดือนมิถุนายน ค.ศ. 1927 ก่อตั้งขึ้นหลังลาซิโอ ทีมคู่ปรับร่วมเมือง 27 ปี ซึ่งก่อนหน้านั้นในกรุงโรมมีสโมสรฟุตบอลต่าง ๆ อีกมากมาย แต่สโมสรเหล่าโครงสร้างทางการเงินไม่ดีพอ รัฐบาลจึงได้ให้แต่ละเมืองมีสโมสรฟุตบอลหลัก ๆ ได้แค่สโมสรเดียว สโมสรเหล่านั้นจึงรวมตัวกันเป็นสมาคมกีฬาโรมา

[250px|right|thumb|ภาพวาดบนผนังรูป[ฟรันเชสโก ตอตตี หลังจากคว้าแชมป์ เซเรียอา ฤดูกาล 2000–01]]

## เกียรติประวัติ

## นักเตะ
### นักเตะชุดปัจจุบัน


#ไบรอัน กริสตันเต, สเตฟาน เอล ชาราวี, โลเรนโซ เปลเลกรีนี คือ กัปตัน รองกัปตัน และรองกัปตันคนที่สอง ตามลำดับ
#**ตัวหนา**คือนักเตะใหม่


### นักเตะชุดเยาวชน
นักเตะเยาวชนที่มีชื่อเป็นตัวสำรองในทีมชุดใหญ่

### นักเตะที่ปล่อยยืม

## หอแห่งเกียรติยศ
เมื่อวันที่ 7 ตุลาคม 2555 โรมาได้ประกาศรายชื่อ โรมาหอแห่งเกียรติยศ 
โดยนักเตะได้รับการโหวตผ่านทางเว็บไซต์ทางการของสโมสร และคณะกรรมการ ในปี ค.ศ. 2013 มีนักเตะ 4 คนที่ได้รับการโหวตเข้ามา และในปี ค.ศ. 2014 ซึ่งเป็นปีที่สามของโรมาหอแห่งเกียรติยศ ได้มีนักเตะอีก 4 คนที่ได้รับการโหวตเข้ามา 

## รายชื่อผู้จัดการทีม
โรมามีผู้จัดการทีมและเทรนเนอร์หลายคนที่บริหารทีมมาตลอดประวัติศาสตร์ของพวกเขา นี่คือรายชื่อตามลำดับเวลาตั้งแต่ปี ค.ศ. 1927 เป็นต้นมา




## อ้างอิง

## แหล่งข้อมูลอื่น

* เว็บไซต์อย่างเป็นทางการของโรมา 
* เว็บไซต์แฟนคลับโรมาในประเทศไทย 
* 
* 


หมวดหมู่:สโมสรฟุตบอลในประเทศอิตาลี
หมวดหมู่:สโมสรในเซเรียอา
หมวดหมู่:สโมสรฟุตบอลในโรม
หมวดหมู่:สโมสรกีฬาที่ก่อตั้งในปี พ.ศ. 2470
ร
สมาคมอุตสาหกรรมก่อสร้างไทย

**สมาคมอุตสาหกรรมก่อสร้างไทย ในพระบรมราชูปถัมภ์ ** () เดิมมีชื่อว่า สมาคมนายช่างแห่งกรุงสยาม จดทะเบียนเป็นสมาคมตามพระราชบัญญัติเมื่อวันที่ 2 ธันวาคม พ.ศ. 2471 และได้อัญเชิญ นายพลเอกพระเจ้าพี่ยาเธอกรมหลวง กำแพงเพ็ชรอรรคโยธิน ทรงเป็นนายกสมาคมฯ พระองค์แรก มีวัตถุประสงค์เพื่อส่งเสริมความรู้ทางด้านช่างให้มีความเจริญ สร้างความสามัคคีในระหว่างนายช่าง รักษาฐานและความประพฤติของนายช่างให้เป็นที่นับถือ โดยไม่เป็นปรปักษ์แก่พระราชกำหนดกฎหมาย

## ชื่อของสมาคม
สมาคมได้มีการเปลี่ยนชื่อหลายครั้งดังนี้
* ชื่อเมื่อแรกตั้งสมาคม “สมาคมนายช่างแห่งกรุงสยาม” ปีพ.ศ. 2471 
* เปลี่ยนชื่อเป็น สมาคมนายช่างแห่ง ประเทศไทย ปีพ.ศ. 2479
* เปลี่ยนชื่อเป็น สมาคมนายช่างเหมาไทย เมื่อวันที่ 13 ตุลาคม 2509
* เปลี่ยนชื่อเป็น สมาคมอุตสาหกรรมก่อสร้างไทย เมื่อวันที่ 29 เมษายน 2526

นายกสมาคมฯ คนปัจจุบัน คือนายอังสุรัสมิ์ อารีกุล ดำรงตำแหน่งตั้งแต่ ปีพ.ศ. 2561-2563

## แหล่งข้อมูลอื่น
* เว็บไซต์ของ สมาคมอุตสาหกรรมก่อสร้างไทย ในพระบรมราชูปถัมภ์

หมวดหมู่:องค์กรในพระบรมราชูปถัมภ์ในประเทศไทย
หมวดหมู่:อุตสาหกรรม
อุตสาหกรรมก่อสร้างไทย
รายชื่อสถานที่ท่องเที่ยวในจังหวัดอ่างทอง

**รายชื่อสถานที่ท่องเที่ยวใน[[จังหวัดอ่างทอง]]**

## รายชื่อ
* วัดจันทรังษี 
* วัดม่วง
* วัดป่าโมกวรวิหาร
* อินทร์โตฟาร์ม
* วัดขุนอินทประมูล
* โครงการฟาร์มตัวอย่างตามพระราชดำริ สีบัวทอง
* วัดไชโยวรวิหาร
* บ้านหุ่นเหล็ก 
* วัดท่าอิฐ
* วัดต้นสน
* พระตำหนักคำหยาด
* ตลาดศาลเจ้าโรงทอง
* ศูนย์ตุ๊กตาชาววังบ้านบางเสด็จ
* วัดท่าสุทธาวาส
* หมู่บ้านทำกลองเอกราช
* วัดสังกระต่าย
* วัดบ้านพราน
* วัดฝาง
* ตลาดนัดโรงสี
* ตลาดน้ำสามโก้
* อนุสาวรีย์พันท้ายนรสิงห์
* วัดสี่ร้อย

## อ้างอิง
* 10 สถานที่ท่องเที่ยวสุดฮิต - จังหวัดอ่างทอง 
* อัพเดท 15 ที่เที่ยวอ่างทอง 2021 ต้องลองไป เที่ยวใกล้กรุงเทพ วันเดียวก็เที่ยวได้
* 16 ที่เที่ยวอ่างทอง จังหวัดเดียวเที่ยวเพลินจนลืมเวลา
* 10 จุดเช็คอิน กิน เที่ยวอ่างทอง จังหวัดเมืองรองที่สวยเกินต้าน
* 12 ที่กิน ที่เที่ยวอ่างทอง เมืองรองที่ไม่ควรมองข้าม 

หมวดหมู่:รายชื่อเกี่ยวกับจังหวัดอ่างทอง
เดือน 6

**เดือน 6** คือเดือนที่หกของปี อาจหมายถึงเดือนมิถุนายนตามปฏิทินกริกอเรียน หรือเดือนที่หกตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 6 จึงไม่ตรงกันทุกปีเมื่อเทียบกับปฏิทินสุริยคติแบบกริกอเรียน แบ่งได้เป็น

## ปฏิทินจันทรคติไทย
ตามปฏิทินจันทรคติไทย เดือน 6 มักเริ่มในเดือนเมษายนหรือพฤษภาคม มี 30 วัน คือ ตั้งแต่ขึ้น 1 ค่ำ เดือน 6 ถึงแรม 15 ค่ำ เดือน 6 มีช่วงเวลาดังนี้
* 8 พฤษภาคม พ.ศ. 2548 - 6 มิถุนายน พ.ศ. 2548
* 28 เมษายน พ.ศ. 2549 - 27 พฤษภาคม พ.ศ. 2549
* 17 เมษายน พ.ศ. 2550 - 16 พฤษภาคม พ.ศ. 2550
* 5 พฤษภาคม พ.ศ. 2551 - 3 มิถุนายน พ.ศ. 2551
* 24 เมษายน พ.ศ. 2552 - 23 พฤษภาคม พ.ศ. 2552
วันสำคัญในเดือนนี้คือวันวิสาขบูชา ตรงกับวันขึ้น 15 ค่ำ เดือน 6 หากปีใดมีอธิกมาส (มีเดือน 8 สองหน) วันวิสาขบูชาจะเลื่อนไปเป็นวันขึ้น 15 ค่ำ เดือน 7

## ปฏิทินจีน
ตามปฏิทินจีน เดือน 6 มักเริ่มในเดือนมิถุนายนหรือกรกฎาคม มีช่วงเวลาดังนี้
* 6 กรกฎาคม พ.ศ. 2548 - 4 สิงหาคม พ.ศ. 2548
* 26 มิถุนายน พ.ศ. 2549 - 24 กรกฎาคม พ.ศ. 2549
* 14 กรกฎาคม พ.ศ. 2550 - 12 สิงหาคม พ.ศ. 2550
* 3 กรกฎาคม พ.ศ. 2551 - 31 กรกฎาคม พ.ศ. 2551
* 22 กรกฎาคม พ.ศ. 2552 - 19 สิงหาคม พ.ศ. 2552

## อ้างอิง

* 

6
เดือน 7

**เดือน 7** คือเดือนที่เจ็ดของปี อาจหมายถึงเดือนกรกฎาคมตามปฏิทินเกรกอเรียน หรือเดือนที่เจ็ดตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 7 จึงไม่ตรงกันทุกปีเมื่อเทียบกับปฏิทินสุริยคติแบบเกรกอเรียน แบ่งได้เป็น

## ปฏิทินจันทรคติไทย
ตามปฏิทินจันทรคติไทย เดือน 7 มักเริ่มในเดือนพฤษภาคมหรือมิถุนายน ปกติมี 29 วัน คือตั้งแต่ขึ้น 1 ค่ำ เดือน 7 ถึงแรม 14 ค่ำ เดือน 7 ยกเว้นปีที่มีอธิกวารซึ่งเดือนนี้จะมี 30 วัน (เพิ่มวันแรม 15 ค่ำ เดือน 7 อีกวันหนึ่ง) มีช่วงเวลาดังนี้
* 7 มิถุนายน พ.ศ. 2548 - 6 กรกฎาคม พ.ศ. 2548
* 28 พฤษภาคม พ.ศ. 2549 - 25 มิถุนายน พ.ศ. 2549
* 17 พฤษภาคม พ.ศ. 2550 - 14 มิถุนายน พ.ศ. 2550
* 4 มิถุนายน พ.ศ. 2551 - 2 กรกฎาคม พ.ศ. 2551
* 24 พฤษภาคม พ.ศ. 2552 - 22 มิถุนายน พ.ศ. 2552
หากปีใดมีอธิกมาส (เดือน 8 สองหน) วันวิสาขบูชา ซึ่งปกติตรงกับวันขึ้น 15 ค่ำ เดือน 6 จะถูกเลื่อนมาอยู่ในวันขึ้น 15 ค่ำ เดือน 7

## ปฏิทินจีน
ตามปฏิทินจีน เดือน 7 มักเริ่มในเดือนกรกฎาคมหรือสิงหาคม มีช่วงเวลาดังนี้
* 5 สิงหาคม พ.ศ. 2548 - 3 กันยายน พ.ศ. 2548
* 25 กรกฎาคม พ.ศ. 2549 - 23 สิงหาคม พ.ศ. 2549
* 13 สิงหาคม พ.ศ. 2550 - 10 กันยายน พ.ศ. 2550
* 1 สิงหาคม พ.ศ. 2551 - 30 สิงหาคม พ.ศ. 2551
* 20 สิงหาคม พ.ศ. 2552 - 18 กันยายน พ.ศ. 2552

## อ้างอิง

* 

7
กลุ่มภาษามาเลย์อิก

**กลุ่มภาษามาเลย์อิก** เป็นภาษาที่จัดอยู่ในกลุ่มภาษาซุนดา-ซูลาเวซี มีสมาชิก 25 ภาษา แพร่กระจายในเขตสุมาตราตอนกลางรวมทั้งภาษามลายูและภาษาอินโดนีเซีย, ภาษามีนังกาเบาในสุมาตรากลาง, ภาษาอาเจะฮ์ในอาเจะฮ์, ภาษาจามในเวียดนามและกัมพูชา, ภาษามอแกนในประเทศไทย และภาษาอีบันในบอร์เนียวเหนือ

## อ้างอิง

### บรรณานุกรม

*  
* 
* 
* 
* 
* 
* 
* 
* Nothofer, Bernd. 1975. The reconstruction of Proto-Malayo-Javanic. (Verhandelingen van het KITLV, 73.) The Hague: Nijhoff.
* 
* 
* 
* 

หมวดหมู่:ตระกูลภาษาออสโตรนีเซียน
เดือน 8

**เดือน 8** คือเดือนที่แปดของปี อาจหมายถึงเดือนสิงหาคมตามปฏิทินเกรกอเรียน หรือเดือนที่แปดตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 8 จึงไม่ตรงกันทุกปีเมื่อเทียบกับปฏิทินสุริยคติแบบเกรกอเรียน แบ่งได้เป็น

## ปฏิทินจันทรคติไทย
ตามปฏิทินจันทรคติไทย เดือน 8 มักเริ่มในเดือนมิถุนายนหรือกรกฎาคม มี 30 วัน คือตั้งแต่ขึ้น 1 ค่ำ เดือน 8 ถึงแรม 15 ค่ำ เดือน 8 มีช่วงเวลาดังนี้
* 7 กรกฎาคม พ.ศ. 2548 - 5 สิงหาคม พ.ศ. 2548
* 26 มิถุนายน พ.ศ. 2549 - 25 กรกฎาคม พ.ศ. 2549
* 15 มิถุนายน พ.ศ. 2550 - 14 กรกฎาคม พ.ศ. 2550
* 3 กรกฎาคม พ.ศ. 2551 - 1 สิงหาคม พ.ศ. 2551
* 23 มิถุนายน พ.ศ. 2552 - 22 กรกฎาคม พ.ศ. 2552

หากปีใดมีอธิกมาส จะมีเดือน 8 สองหน เดือน 8 หลัง นิยมเขียนว่า "8-8" มีช่วงเวลาดังนี้
* 17 กรกฎาคม พ.ศ. 2547 - 15 สิงหาคม พ.ศ. 2547
* 15 กรกฎาคม พ.ศ. 2550 - 13 สิงหาคม พ.ศ. 2550
* 12 กรกฎาคม พ.ศ. 2553 - 10 สิงหาคม พ.ศ. 2553

วันสำคัญในเดือนนี้คือวันอาสาฬหบูชา ปกติตรงกับวันขึ้น 15 ค่ำ เดือน 8 ถ้าเป็นปีที่มีอธิกมาส วันอาสาฬหบูชาจะเลื่อนไปเป็นวันขึ้น 15 ค่ำ เดือน 8-8 ถัดจากวันอาสาฬหบูชาตรงกับวันเข้าพรรษา

## ปฏิทินจีน
ตามปฏิทินจีน เดือน 8 มักเริ่มในเดือนสิงหาคมหรือกันยายน มีช่วงเวลาดังนี้
* 4 กันยายน พ.ศ. 2548 - 2 ตุลาคม พ.ศ. 2548
* 22 กันยายน พ.ศ. 2549 - 21 ตุลาคม พ.ศ. 2549
* 11 กันยายน พ.ศ. 2550 - 10 ตุลาคม พ.ศ. 2550
* 31 สิงหาคม พ.ศ. 2551 - 28 กันยายน พ.ศ. 2551
* 19 กันยายน พ.ศ. 2552 - 17 ตุลาคม พ.ศ. 2552

## อ้างอิง

* 

8
เดือน 9

**เดือน 9** คือเดือนที่เก้าของปี อาจหมายถึงเดือนกันยายนตามปฏิทินเกรกอเรียน หรือเดือนที่เก้าตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 9 จึงไม่ตรงกันทุกปีเมื่อเทียบกับปฏิทินสุริยคติแบบเกรกอเรียน แบ่งได้เป็น

## ปฏิทินจันทรคติไทย
ตามปฏิทินจันทรคติไทย เดือน 9 มักเริ่มในเดือนกรกฎาคมหรือสิงหาคม มี 29 วัน คือตั้งแต่ขึ้น 5

ค่ำ เดือน 9 ถึงแรม 14 ค่ำ เดือน 9 มีช่วงเวลาดังนี้
* 6 สิงหาคม พ.ศ. 2548 - 3 กันยายน พ.ศ. 2548
* 26 กรกฎาคม พ.ศ. 2549 - 23 สิงหาคม พ.ศ. 2549
* 14 สิงหาคม พ.ศ. 2550 - 11 กันยายน พ.ศ. 2550
* 2 สิงหาคม พ.ศ. 2551 - 30 สิงหาคม พ.ศ. 2551
* 23 กรกฎาคม พ.ศ. 2552 - 20 สิงหาคม พ.ศ. 2552

## ปฏิทินจีน
ตามปฏิทินจีน เดือน 9 มักเริ่มในเดือนกันยายนหรือตุลาคม มีช่วงเวลาดังนี้
* 3 ตุลาคม พ.ศ. 2548 - 1 พฤศจิกายน พ.ศ. 2548
* 22 ตุลาคม พ.ศ. 2549 - 20 พฤศจิกายน พ.ศ. 2549
* 11 ตุลาคม พ.ศ. 2550 - 9 พฤศจิกายน พ.ศ. 2550
* 29 กันยายน พ.ศ. 2551 - 28 ตุลาคม พ.ศ. 2551
* 18 ตุลาคม พ.ศ. 2552 - 16 พฤศจิกายน พ.ศ. 2552

## อ้างอิง

* 

9
เดือน 5

**เดือน 5** คือเดือนที่ห้าของปี อาจหมายถึงเดือนพฤษภาคมตามปฏิทินกริกอเรียน หรือเดือนที่ห้าตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 5 จึงไม่ตรงกันทุกปีเมื่อเทียบกับปฏิทินสุริยคติแบบกริกอเรียน แบ่งได้เป็น

## ปฏิทินจันทรคติไทย
ตามปฏิทินจันทรคติไทย เดือน 5 มักเริ่มในเดือนมีนาคมหรือเมษายน มี 29 วัน คือ ตั้งแต่ขึ้น 1 ค่ำ เดือน 5 ถึงแรม 14 ค่ำ เดือน 5 มีช่วงเวลาดังนี้
* 9 เมษายน พ.ศ. 2548 - 7 พฤษภาคม พ.ศ. 2548
* 30 มีนาคม พ.ศ. 2549 - 27 เมษายน พ.ศ. 2549
* 19 มีนาคม พ.ศ. 2550 - 16 เมษายน พ.ศ. 2550
* 6 เมษายน พ.ศ. 2551 - 4 พฤษภาคม พ.ศ. 2551
* 26 มีนาคม พ.ศ. 2552 - 23 เมษายน พ.ศ. 2552
ในอดีตวันขึ้น 1 ค่ำ เดือน 5 เคยถือเป็นวันปีใหม่ของไทยตามคติพราหมณ์

## ปฏิทินจีน
ตามปฏิทินจีน เดือน 5 มักเริ่มในเดือนพฤษภาคมหรือมิถุนายน มีช่วงเวลาดังนี้
* 7 มิถุนายน พ.ศ. 2548 - 5 กรกฎาคม พ.ศ. 2548
* 27 พฤษภาคม พ.ศ. 2549 - 25 มิถุนายน พ.ศ. 2549
* 15 มิถุนายน พ.ศ. 2550 - 13 กรกฎาคม พ.ศ. 2550
* 4 มิถุนายน พ.ศ. 2551 - 2 กรกฎาคม พ.ศ. 2551
* 24 พฤษภาคม พ.ศ. 2552 - 22 มิถุนายน พ.ศ. 2552

## อ้างอิง

* 

5
ปลิงแดงยักษ์กีนาบาลู

**ปลิงแดงยักษ์กีนาบาลู** () เป็นปลิงขนาดใหญ่ ยาวไม่เกิน 30 ซม. มีสีส้มแดงสว่าง เป็นสัตว์เฉพาะถิ่นของยอดเขากีนาบาลูบนเกาะบอร์เนียว ปัจจุบันยังมีข้อมูลเกี่ยวกับสัตว์ชนิดนี้อยู่น้อย และเป็นสปีชีส์ที่ยังไม่มีการศึกษาค้นคว้ามากนัก ปลิงชนิดนี้ไม่ดูดกินเลือดสัตว์ชนิดอื่นเหมือนปลิงอื่น ๆ แต่จะกินเฉพาะไส้เดือนยักษ์กีนาบาลูเป็นอาหาร อาศัยอยู่ในดินหรือกองใบไม้ชื้นตามรอยแตกระหว่างหิน พบได้ในอุทยานแห่งชาติกีนาบาลูที่ระดับความสูง 2,500-3,000 เมตร โดยจะปรากฏให้เห็นเฉพาะเวลาที่ฝนตกหนักหรือหลังจากฝนหยุดตกไม่นาน 
## อ้างอิงช่าง

หมวดหมู่:สัตว์ไม่มีกระ
ดูกสันหลัง

หมวดหมู่:สิ่งมีชีวิตเฉพาะถิ่น
ซิมซาฟารี

เกมส์**ซิมซาฟารี** () พัฒนาโดยบริษัท แมกซิส และ Electronic Arts เป็นเกมจำลองสร้างสวนสัตว์แบบซาฟารีปาร์ค ผลิตเมื่อ 5 มีนาคม ค.ศ. 1998

## ลักษณะของเกมส์
ผู้เล่นสามารถสร้างต้นไม้ หรือสร้างสัตว์ป่าทุกชนิดต่างๆ ในทวีปแอฟริกา โดยมีการจำกัด ทรัพยากรและการให้บริการเริ่มต้นจำกัด จึงเพิ่มขึ้นตามลำดับ จากการสำรวจ การบันทึก การเล่นจับสัตว์และการเพิ่มเติมหมู่บ้านให้กับนักท่องเที่ยว

## ทุ่งซาวาน่า
เป็นพื้นที่ทุ่งกว้างขนาดใหญ่ โดยมีพืชและพันธ์ไม้เริ่มต้นให้เราเพิ่มสัตว์และความหลากหลายของพื้นที่ลงไป โดยให้เกิดความสมดุลกับพื้นที่ก็จะเกิดสภาพแวดล้อมที่เหมาะสม

## การท่องเที่ยว
หลักการของที่นี้ก็คือการท่องเที่ยวนักท่องเที่ยวจะเป็นส่วนหนึ่งของการเพิ่มระดับความเปลี่ยนแปลงของพื้นที่ เพราะหากมีนักท่องเที่ยวมากขึ้นก๊จะได้สัตว์และพันธ์พืชที่หลากลหายมากขึ้น

## หมู่บ้าน
มีระบบ AIผู้เล่นที่เป็นระบบอัตโนมัติให้เราได้สอบถาม จ้างงานนำเที่ยว ดูแลสัตว์และพื้นที่รอบๆ เพื่อให้มีเวลาในการปรับปรุงพื้นที่ให้ดีที่สุดเพื่อเพิ่ม บ้านพัก สถานนี้บริการและอื่นๆ เพื่อดึงดูดนักท่องเที่ยวให้ได้รับทรัพยากรให้มากที่สุด

หมวดหมู่:วิดีโอเกมที่ออกวางจำหน่ายในปี พ.ศ. 2541
หมวดหมู่:เกมสำหรับวินโดวส์
หมวดหมู่:เกมชุดซิม
เดือน 10

**เดือน 10** คือเดือนที่ 10 ของปี อาจหมายถึงเดือนตุลาคมตามปฏิทินเกรกอเรียน หรือเดือนที่ 10 ตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 10 จึงไม่ตรงกันทุกปีเมื่อเทียบกับปฏิทินสุริยคติแบบเกรกอเรียน แบ่งได้เป็น

## ปฏิทินจันทรคติไทย
ตามปฏิทินจันทรคติไทย เดือน 10 มักเริ่มในเดือนสิงหาคมหรือกันยายน มี 30 วัน คือตั้งแต่ขึ้น 1 ค่ำ เดือน 10 ถึงแรม 15 ค่ำ เดือน 10 มีช่วงเวลาดังนี้
* 4 กันยายน พ.ศ. 2548 - 3 ตุลาคม พ.ศ. 2548
* 24 สิงหาคม พ.ศ. 2549 - 22 กันยายน พ.ศ. 2549
* 12 กันยายน พ.ศ. 2550 - 11 ตุลาคม พ.ศ. 2550
* 31 สิงหาคม พ.ศ. 2551 - 29 กันยายน พ.ศ. 2551
* 21 สิงหาคม พ.ศ. 2552 - 19 กันยายน พ.ศ. 2552

## ปฏิทินจีน
ตามปฏิทินจีน เดือน 10 มักเริ่มในเดือนตุลาคมหรือพฤศจิกายน มีช่วงเวลาดังนี้
* 2 พฤศจิกายน พ.ศ. 2548 - 30 พฤศจิกายน พ.ศ. 2548
* 21 พฤศจิกายน พ.ศ. 2549 - 19 ธันวาคม พ.ศ. 2549
* 10 พฤศจิกายน พ.ศ. 2550 - 9 ธันวาคม พ.ศ. 2550
* 29 ตุลาคม พ.ศ. 2551 - 27 พฤศจิกายน พ.ศ. 2551
* 17 พฤศจิกายน พ.ศ. 2552 - 15 ธันวาคม พ.ศ. 2552

## อ้างอิง

* 

10
เดือน 11

**เดือน 11** คือเดือนที่ 11 ของปี อาจหมายถึงเดือนพฤศจิกายนตามปฏิทินเกรกอเรียน หรือเดือนที่ 11 ตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 11 จึงไม่ตรงกันทุกปีเมื่อเทียบกับปฏิทินสุริยคติแบบเกรกอเรียน แบ่งได้เป็น

## ปฏิทินจันทรคติไทย
ตามปฏิทินจันทรคติไทย เดือน 11 มักเริ่มในเดือนกันยายนหรือตุลาคม มี 29 วัน คือตั้งแต่ขึ้น 1 ค่ำ เดือน 11 ถึงแรม 14 ค่ำ เดือน 11 มีช่วงเวลาดังนี้
* 4 ตุลาคม พ.ศ. 2548 - 1 พฤศจิกายน พ.ศ. 2548
* 23 กันยายน พ.ศ. 2549 - 21 ตุลาคม พ.ศ. 2549
* 12 ตุลาคม พ.ศ. 2550 - 9 พฤศจิกายน พ.ศ. 2550
* 30 กันยายน พ.ศ. 2551 - 28 ตุลาคม พ.ศ. 2551
* 20 กันยายน พ.ศ. 2552 - 18 ตุลาคม พ.ศ. 2552

วันสำคัญในเดือนนี้คือวันออกพรรษา ตรงกับวันขึ้น 15 ค่ำ เดือน 11

## ปฏิทินจีน
ตามปฏิทินจีน เดือน 11 มักเริ่มในเดือนพฤศจิกายนหรือธันวาคม มีช่วงเวลาดังนี้
* 1 ธันวาคม พ.ศ. 2548 - 30 ธันวาคม พ.ศ. 2548
* 20 ธันวาคม พ.ศ. 2549 - 18 มกราคม พ.ศ. 2550
* 10 ธันวาคม พ.ศ. 2550 - 7 มกราคม พ.ศ. 2551
* 28 พฤศจิกายน พ.ศ. 2551 - 26 ธันวาคม พ.ศ. 2551
* 16 ธันวาคม พ.ศ. 2552 - 14 มกราคม พ.ศ. 2553

## อ้างอิง

* 

11
เดือน 12

**เดือน 12** คือเดือนที่ 12 ของปี อาจหมายถึงเดือนธันวาคมตามปฏิทินเกรกอเรียน หรือเดือนที่ 12 ตามปฏิทินจันทรคติ และเนื่องจากปฏิทินจันทรคติกำหนดตามดิถีจันทร์ เดือน 12 จึงไม่ตรงกันทุกปีเมื่อเทียบกับปฏิทินสุริยคติแบบเกรกอเรียน แบ่งได้เป็น

## ปฏิทินจันทรคติไทย
ตามปฏิทินจันทรคติไทย เดือน 12 มักเริ่มในเดือนตุลาคมหรือพฤศจิกายน มี 30 วัน คือตั้งแต่ขึ้น 1 ค่ำ เดือน 12 ถึงแรม 15 ค่ำ เดือน 12 มีช่วงเวลาดังนี้
* 2 พฤศจิกายน พ.ศ. 2548 - 1 ธันวาคม พ.ศ. 2548
* 22 ตุลาคม พ.ศ. 2549 - 20 พฤศจิกายน พ.ศ. 2549
* 10 พฤศจิกายน พ.ศ. 2550 - 9 ธันวาคม พ.ศ. 2550
* 29 ตุลาคม พ.ศ. 2551 - 27 พฤศจิกายน พ.ศ. 2566
* 19 ตุลาคม พ.ศ. 2552 - 15 พฤศจิกายน พ.ศ. 2567
วันสำคัญในเดือนนี้คือวันลอยกระทง ตรงกับวันขึ้น 15 ค่ำ เดือน 12

## ปฏิทินจีน
ตามปฏิทินจีน เดือน 12 มักเริ่มในเดือนธันวาคมหรือมกราคม มีช่วงเวลาดังนี้
* 31 ธันวาคม พ.ศ. 2548 - 28 มกราคม พ.ศ. 2549
* 19 มกราคม พ.ศ. 2550 - 17 กุมภาพันธ์ พ.ศ. 2550
* 8 มกราคม พ.ศ. 2551 - 6 กุมภาพันธ์ พ.ศ. 2551
* 27 ธันวาคม พ.ศ. 2551 - 25 มกราคม พ.ศ. 2552
* 15 มกราคม พ.ศ. 2553 - 13 กุมภาพันธ์ พ.ศ. 2553

## อ้างอิง

* 

12
โกลเดนโกล

**โกลเดนโกล** () หรือ **กฎประตูทอง** เป็นกติกาในกีฬาฟุตบอลไว้ตัดสินหาผู้ชนะในช่วงต่อเวลาพิเศษ 30 นาที ในเกมที่ต้องตัดสินผลแพ้ชนะ และในเกมนั้นผลประตูเสมอกันในช่วงเวลาปกติ (90 นาที) ปัจจุบันกฎนี้ไม่ถูกใช้ในเกมการแข่งขันของฟีฟ่าอีกต่อไปแล้ว

ถ้าใช้กฎโกลเดนโกล ในช่วงหลังต่อเวลาพิเศษอีกครึ่งละ 15 นาทีนั้น ถ้าทีมไหนยิงประตูได้ก่อน ทีมนั้นจะเป็นผู้ชนะทันทีโดยไม่ต้องแข่งขันต่อ แต่ถ้ายังยิงประตูกันไม่ได้จนหมดเวลา ก็จะเข้าสู่ช่วงยิงลูกโทษเพื่อหาผู้ชนะ

กฎนี้ถูกคิดขึ้นโดยฟีฟ่าในปี ค.ศ. 1993 โดยใช้แทนคำว่า *ซัดเดน เดธ* (sudden death) เนื่องจากมีความหมายที่ค่อนข้างไปในทางลบ กฎนี้ถูกใช้ครั้งแรกในฟุตบอลชิงแชมป์แห่งชาติยุโรป 1996 และฟุตบอลโลก 1998

การแข่งขันครั้งแรกที่มีการยิงโกลเดนโกลคือ นัดระหว่างออสเตรเลียกับอุรุกวัย ในเดือนมีนาคม ค.ศ. 1993 ในรอบก่อนรองชนะเลิศของการแข่งขันฟุตบอลเยาวชนโลก สำหรับการแข่งขันสำคัญที่ตัดสินกันด้วยโกลเดนโกลคือรอบชิงชนะเลิศของยูโร 1996 โดยครบ 90 นาทีเสมอที่ 1-1 ครั้นในช่วงต่อเวลาพิเศษ โอลิเวอร์ เบียร์ฮอฟฟ์ ผู้เล่นของเยอรมนี ได้ยิงโกลเดนโกลเอาชนะสาธารณรัฐเช็ก ไป 2-1 คว้าแชมป์ไปครอง

กฎโกลเดนโกลมีจุดหมายเพื่อกระตุ้นให้เกิดการเล่นแบบรวดเร็วและชาญฉลาด และหลีกเลี่ยงการตัดสินด้วยจุดโทษ แต่ได้รับเสียงวิจารณ์ว่าทำให้ทีมเล่นฟุตบอลแบบเน้นการป้องกันมากขึ้น เพื่อลดโอกาสความพ่ายแพ้

ส่วนในประเทศไทย มีโกลเดนโกลเกิดขึ้นในการแข่งขันเอเชียนเกมส์ครั้งที่ 13 ในปี ค.ศ. 1998 ที่กรุงเทพมหานครเป็นเจ้าภาพ ระหว่างทีมชาติไทย ภายใต้การคุมทีมนัดแรกของ ปีเตอร์ วิธ กุนซือชาวอังกฤษคนแรก ซึ่งเจอกับทีมชาติเกาหลีใต้ ในรอบ 8 ทีมสุดท้าย ที่สนามราชมังคลากีฬาสถาน โดยครบ 90 นาทีเสมอที่ 1-1 ครั้นในช่วงต่อเวลาพิเศษนาทีที่ 95 ดุสิต เฉลิมแสน เขี่ยฟรีคิกสั้นๆ ให้ ธวัชชัย ดำรงค์อ่องตระกูล ยิงไกลแบบเต็มข้อเข้าไปเป็นโกลเดนโกลให้ไทยผ่านเข้ารอบรองชนะเลิศได้เป็นครั้งแรกด้วยการเอาชนะเกาหลีใต้ไปได้ 2-1

ในปี ค.ศ. 2003 ฟีฟ่าได้เปลี่ยนนำกฎซิลเวอร์โกลมาใช้แทน เริ่มต้นใช้หลังจบการแข่งขันฟีฟ่าคอนเฟเดอเรชันส์คัพ 2003 โดยจะคล้ายกับกฎโกลเดนโกล แต่จะไม่หยุดเกมเมื่อมีทีมยิงประตูได้ โดยจะเล่นจนจบครึ่งแรกของการต่อเวลาพิเศษแทน

ในปี ค.ศ. 2004 ทางฟีฟ่าได้ยกเลิกกฎ**ซิลเวอร์โกล**หลังจบการแข่งขันฟุตบอลยูโร 2004 ที่ประเทศโปรตุเกส

## อ้างอิง

หมวดหมู่:กติกาฟุตบอล
วัดต้นจันทร์

**วัดต้นจันทร์** เป็นวัดในสมัยสุโขทัย ตั้งอยู่ที่ตำบลเมืองเก่า อำเภอเมือง จังหวัดสุโขทัย ในเขตอุทยานประวัติศาสตร์สุโขทัย บริเวณทิศใต้นอกกำแพงเมืองสุโขทัย ปัจจุบันเป็นวัดร้าง มีซากปรักหักพัง ไม่ได้มีการบูรณะ ขึ้นทะเบียนเป็นโบราณสถาน กรมศิลปากร โบราณสถานประกอบด้วย เจดีย์ประธานทรงระฆังขนาดใหญ่ก่อด้วยอิฐ มีคูหาหรือซุ้มประดิษฐานพระพุทธรูปทั้ง 4 ทิศ ส่วนยอดปล้องไฉนหักพังเหลือแต่องค์ระฆังเท่านั้น ด้านตะวันออกของเจดีย์มีวิหารก่ออิฐ มีเสาศิลาแลงรองรับหลังคามุงกระเบื้อง และยังปรากฏร่องรอยพระพุทธรูปประทับนั่งขนาดใหญ่ตั้งอยู่ภายในวิหาร

วัตถุโบราณที่มีชื่อเสียงที่มาจากวัดต้นจันทร์คือ พระสมเด็จนางพญาเสน่ห์จันทร์ ซึ่งพบเมื่อกองโบราณคดี กรมศิลปากร เข้าทำการอนุรักษ์เจดีย์ภายในวัดที่พังทลายลงมา พบกรุพระจำนวนมาก พระสมเด็จนางพญาเสน่ห์จันทร์มีกลิ่นหอมของว่านนางพญาเสนห์จันทร์ จึงตั้งชื่อว่า พระสมเด็จนางพญาเสน่ห์จันทร์

## อ้างอิง

ต้นจันทร์
หมวดหมู่:อุทยานประวัติศาสตร์สุโขทัย
หมวดหมู่:วัดร้าง
หมวดหมู่:โบราณสถานในจังหวัดสุโขทัย
ภาษาพระเวท

**ภาษาพระเวท** () เป็นคำที่ใช้เรียกภาษาของชาวอารยันในยุคเริ่มแรก (ก่อนพ.ศ. 43) ซึ่งเป็นภาษาที่ชาวอารยันใช้เขียนคัมภีร์พระเวทและเป็นต้นตระกูลของภาษาอื่น ๆ ในอินเดีย กล่าวคือเมื่อชาวอารยันติดต่อกับสมาคมกับชาวพื้นเมืองเดิมในอินเดียทำให้เกิดการปะปนกันของภาษาจนวิวัฒนาการเป็นภาษาปรากฤต เช่น ภาษามคธี ภาษาอรรธมคธี ภาษาเศารเสนี ภาษามหาราษฏระ

ในยุคนี้เอง นักปราชญ์ชาวอารยันที่ยังใช้ภาษาพระเวทอยู่นั้นเห็นว่า หากปล่อยไว้ภาษาของตนจะปะปนกับภาษาอื่นจนเสียความบริสุทธิ์ของภาษาไป จึงมีการจัดระเบียบภาษาพระเวทขึ้นใหม่โดยวางกฎเกณฑ์ให้เป็นระบบ ตำราไวยากรณ์ที่มีชื่อเสียงคืออัษฏาธยายีของปาณินิ ภาษาที่จัดระเบียบแล้วนี้เรียกภาษาสันสกฤต ส่วนภาษาปรากฤตทั้งหลายนั้นได้วิวัฒนาการมาเป็นภาษาที่ใช้ในอินเดียปัจจุบัน เช่น ภาษาฮินดี ภาษามราฐี ภาษาคุชราต ภาษาเบงกอล ภาษาปัญจาบ ภาษาอูรดู ภาษาปาทาน ภาษาสิงหล เป็นต้น

## อ้างอิง
* กรุณา-เรืองอุไร กุศลาสัย. ภารตวิทยา. พิมพ์ครั้งที่ 5 กทม. ศยาม. 2547
พระเวท
หมวดหมู่:ภาษาสันสกฤต
หมวดหมู่:สมัยพระเวท
ภาษาเช็ก

**ภาษาเช็ก** (; , ) ซึ่งในอดีตยังมีชื่อเรียกว่า **ภาษาโบฮีเมีย** (, ; ) เป็นภาษาสลาฟตะวันตกภาษาหนึ่งในกลุ่มภาษาเช็ก–สโลวักที่มีผู้พูดมากกว่า 13 ล้านคน ถือเป็นภาษาทางการในประเทศเช็กเกีย ภาษาเช็กมีความใกล้ชิดกับภาษาสโลวักมากจนสามารถเข้าใจซึ่งกันและกันได้ (เช่นเดียวกันกับภาษาโปแลนด์ในระดับที่น้อยกว่า) ภาษาเช็กเป็นภาษาหลอมรวมหน่วยคำ (fusional language) ซึ่งเต็มไปด้วยระบบหน่วยคำที่รุ่มรวยและการเรียงลำดับคำที่ค่อนข้างยืดหยุ่น วงศัพท์ในภาษานี้ได้รับอิทธิพลอย่างกว้างขวางจากภาษาละติน และภาษาเยอรมัน

ภาษาเช็กมีระบบสัทวิทยาขนาดกลาง โดยแบ่งออกเป็นหน่วยเสียงสระเดี่ยว 10 หน่วยเสียง, หน่วยเสียงสระประสมสองเสียง 3 หน่วยเสียง และหน่วยเสียงพยัญชนะ 25 หน่วยเสียง (แบ่งออกเป็น "แข็ง", "กลาง" และ "อ่อน") คำต่าง ๆ อาจมีพยัญชนะควบกล้ำซับซ้อนหรือไม่มีสระเลย ภาษาเช็กยังมีเสียงรัว ปุ่มเหงือก ลิ้นยก ซึ่งเป็นหน่วยเสียงที่พบในไม่กี่ภาษา และแสดงด้วยหน่วยอักขระ *[[ř]]*

## การจำแนก
[thumb|right|alt=Language-tree graph|การจำแนกภาษาเช็กภายในสาขา[กลุ่มภาษาบอลต์–สลาฟ|บอลต์-สลาฟในตระกูลภาษาอินโด-ยูโรเปียน ภาษาเช็กและภาษาสโลวักประกอบเป็นกลุ่มย่อย "เช็ก–สโลวัก"]]

ภาษาเช็กเป็นสมาชิกหนึ่งในสาขาย่อยสลาฟตะวันตกของสาขาสลาฟจากตระกูลภาษาอินโด-ยูโรเปียน ภาษาที่อยู่ในสาขานี้ ได้แก่ ภาษาโปแลนด์, ภาษาคาชูเบีย, ภาษาซอร์เบียตอนบนและตอนล่าง และภาษาสโลวัก ภาษาที่มีความใกล้ชิดกับภาษาเช็กมากที่สุดคือภาษาสโลวัก รองลงมาคือภาษาโปแลนด์และภาษาไซลีเชีย

## พยัญชนะ

## ตัวอย่างข้อความ
thumb|right|ตัวอย่างข้อความภาษาเช็กใน ค.ศ. 1846
นี่คือตัวอย่างจากข้อที่ 1 จากปฏิญญาสากลว่าด้วยสิทธิมนุษยชนของสหประชาชาติ :

เช็ก: 

ไทย: "มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ ต่างในตนมีเหตุผลและมโนธรรม และควรปฏิบัติต่อกันด้วยจิตวิญญาณแห่งภราดรภาพ"

## อ้างอิง

## บรรณานุกรม
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## แหล่งข้อมูลอื่น

* Ústav pro jazyk český – Czech Language Institute, the regulatory body for the Czech language 
* Czech National Corpus
* Czech Monolingual Online Dictionary
* Online Translation Dictionaries
* mluvtecesky.net - A Multilingual Website To Study Czech 
* Czech Swadesh list of basic vocabulary words (from Wiktionary's Swadesh-list appendix)
* Pimsleur Czech Comprehensive Course


เช็ก
เช็ก
เช็ก
เช็ก
ราชวงศ์ลาว (เงินยาง)

**ราชวงศ์ลาว** หรือ **ราชวงศ์ลาวจก** ก่อตั้งขึ้นเมื่อประมาณพุทธศตวรรษที่ 12 โดยปู่เจ้าลาวจกราชวงศ์นี้มีอายุยาวนานหลายร้อยปี ปกครองเมืองหิรัญนครเงินยางเชียงลาว กษัตริย์ทุกพระองค์ใช้คำว่า **ลาว** นำหน้าชื่อทุกพระองค์ยกเว้นพญามังรายราชวงศ์ลาวสิ้นสุดลงเมื่อพญามังราย กษัตริย์หิรัญนครเงินยางเชียงลาวองค์สุดท้าย ได้สถาปนาอาณาจักรล้านนา และก่อตั้งราชวงศ์มังรายขึ้น

หมวดหมู่:ราชวงศ์ไทย
หมวดหมู่:อาณาจักรล้านนา
หมวดหมู่:ประวัติศาสตร์ของจังหวัดเชียงราย
ภาษาเอสโตเนีย

**ภาษาเอสโตเนีย** ( ) เป็นภาษาตระกูลยูรัลที่อยู่ในสาขาฟินนิก และเป็นภาษาราชการของประเทศเอสโตเนียและหนึ่งในภาษาราชการของสหภาพยุโรป เขียนด้วยอักษรละติน ภาษาเอสโตเนียมีผู้พูดประมาณ 1.1 ล้านคน แบ่งออกเป็น 922,000 คนในประเทศและ 160,000 ที่ต่างประเทศ

## ตัวอย่าง
*[[ปฏิญญาสากลว่าด้วยสิทธิมนุษยชน]]*ข้อที่ 1 ในภาษาเอสโตเนียและไทย:
: 

:*มนุษย์ทั้งปวงเกิดมามีอิสระและเสมอภาคกันในศักดิ์ศรี และสิทธิ ต่างในตนมีเหตุผลและมโนธรรม และควรปฏิบัติต่อกันด้วยจิตวิญญาณแห่งภราดรภาพ*

## อ้างอิง

## อ่านเพิ่ม

* 
* 
* 

## แหล่งข้อมูลอื่น
* 
* Estonica.org article 


หมวดหมู่:ตระกูลภาษายูรัล
หมวดหมู่:ภาษารูปคำติดต่อ
หมวดหมู่:ภาษาในประเทศเอสโตเนีย
หมวดหมู่:ภาษาประธาน–กริยา–กรรม
ภาษาโครเอเชีย

**ภาษาโครเอเชีย** เป็นภาษาในกลุ่มสลาฟ เป็นภาษาราชการของประเทศโครเอเชีย และประเทศบอสเนียและเฮอร์เซโกวีนา
thumb|250px
thumb|250px|พื้นที่ที่มีการใช้ภาษาโครเอเชีย (ในปี 2006)
## ตัวอักษร

## ตัวอย่าง

โครเอเชีย
โครเอเชีย
โครเอเชีย
สมเด็จพระสันตะปาปาอินโนเซนต์ที่ 5

**สมเด็จพระสันตะปาปาอินโนเซนต์ที่ 5** () เป็นผู้นำของคริสตจักร โรมันคาทอลิก และผู้ปกครอง รัฐสันตะปาปา ระหว่าง 21 มกราคม ถึง 22 มิถุนายน ปี ค.ศ. 1276

## พระประวัติ
**สมเด็จพระสันตะปาปาอินโนเซนต์ที่ 5** มีพระนามเดิมว่า **ปีแยร์ เดอ ตาร็องแต็ส** ประสูติที่ราชอาณาจักรอาร์ล เมื่อโตขึ้นได้ปฏิญานตนเป็นนักบวชคณะดอมินิกัน เคยร่วมงานกับอัลแบร์ตุส มาญุส และทอมัส อไควนัส ที่เมืองวาล็องเซียน และได้ดำรงตำแหน่งสำคัญ เช่น อาร์ชบิชอปแห่งลียง พระคาร์ดินัลบิชอปแห่งออสเตีย จะที่สุดก็ได้รับเลือกเป็นพระสันตะปาปาในวันที่ 21 มกราคม ค.ศ. 1276 นับเป็นนักบวชคณะดอมินิกันคนแรกที่ได้รับตำแหน่งนี้ และดำรงตำแหน่งจนสิ้นพระชนม์เมื่อวันที่ 22 มิถุนายน ค.ศ. 1276

สมเด็จพระสันตะปาปาอินโนเซนต์ที่ 5 ได้รับการประกาศเป็นบุญราศีเมื่อวันที่ 9 มีนาคม ค.ศ. 1898 โดยสมเด็จพระสันตะปาปาเลโอที่ 13

## อ้างอิง

หมวดหมู่:บุคคลที่เกิดในคริสต์ทศวรรษ 1220
หมวดหมู่:บุคคลในคริสต์ศตวรรษที่ 13
หมวดหมู่:พระสันตะปาปาชาวฝรั่งเศส
หมวดหมู่:บุญราศี
หมวดหมู่:พระคาร์ดินัลบิชอปแห่งออสเตีย
หมวดหมู่:บุคคลจากแคว้นโรนาลป์
อินโนเซนต์ที่ 5
อินโนเซนต์ที่ 5
วงศ์ปลากระโทง

thumb|ปลากระโทงร่มอินโด-แปซิฟิก
**วงศ์ปลากระโทง**, **วงศ์ปลากระโทงแทง** หรือ **วงศ์ปลาปากนก** ปลากระดูกแข็งขนาดใหญ่จำพวกหนึ่งอาศัยอยู่ในทะเล อยู่ในอันดับปลากะพง (Perciformes) ใช้ชื่อวงศ์ว่า Istiophoridae

โดยคำว่า Istiophoridae ที่ใช้เป็นชื่อวงศ์นั้น มาจากภาษากรีกคำว่า "Ιστίων" (Istion) หมายถึง "ใบเรือ" รวมกับคำว่า "φέρειν" (pherein) หมายถึง "แบกไว้"

ปลากระโทง เป็นปลาทะเลขนาดใหญ่ที่มีความปราดเปรียวและว่องไวมาก จัดเป็นปลาที่สามารถว่ายน้ำได้เร็วที่สุดในโลกด้วยมีกล้ามเนื้อที่ทรงพลัง และกระดูกหลังที่มีความยืดหยุ่นสูง สามารถพุ่งจากน้ำได้เร็ว 60 กิโลเมตร/ชั่วโมง และในฤดูอพยพอาจทำความเร็วได้ 90 กิโลเมตร/ชั่วโมง

มีลำตัวค่อนข้างกลม ปากกว้าง มีฟันแบบวิลลิฟอร์ม ครีบหลังและครีบก้นมีอย่างละ 2 ครีบ ไม่มีครีบฝอย ครีบท้องมีก้านครีบ 1-3 ก้าน มีสันที่คอดหาง ครีบหางเว้าลึก 

มีจุดเด่นคือปลายปากด้านบนมีกระดูกยื่นยาวแหลมออกมา ใช้ในการนำทาง ล่าเหยื่อ และป้องกันตัว ซึ่งสันนิษฐานว่าเป็นสิ่งที่เหลืออยู่จากยุคก่อนประวัติศาสตร์ เพื่อป้องกันตัวจากบรรดาปลานักล่าต่าง ๆ ที่มีอยู่ดาษดื่น มีครีบกระโดงหลังมีสูงแหลม ในบางชนิด จะมีกระโดงสูงมากและครอบคลุมเกือบเต็มบริเวณหลัง ดูแลคล้ายใบเรือ มีสีและลวดลายข้างลำตัวแตกต่างออกไปตามแต่ชนิด ซึ่งจะเปลี่ยนไปตามสภาพอารมณ์ หากตกใจหรือเครียด สีจะซีด และใช้เป็นสิ่งที่แยกของปลาแต่ละตัว

โดยมากแล้วมักจะอาศัยหากินอยู่บริเวณผิวน้ำ พบได้ในทะเลเขตอบอุ่นและเขตร้อนทั่วโลก ออกล่าเหยื่อเป็นปลาขนาดเล็กกว่า บางครั้งอาจอยู่รวมเป็นฝูงนับร้อยตัว มักล่าเหยื่อในเวลากลางวัน เนื่องจากเป็นปลาที่ล่าด้วยประสาทสัมผัสทางตาเป็นหลัก สามารถโดดพ้นน้ำได้สูงและมีความสง่างามมาก จึงนิยมตกเป็นเกมกีฬา ได้รับฉายาจากนักตกปลาว่าเป็น "ราชินีแห่งท้องทะล" โดยมักจะออกตกด้วยการล่องเรือไปกลางทะเลและตกด้วยอุปกรณ์ชนิดต่าง ๆ ซึ่งต้องใช้ด้วยกันเวลาหลายชั่วโมง ด้วยการให้ปลายื้อเบ็ดจนหมดแรงเอง โดยปลากระโทงชนิดที่ใหญ่ที่สุดคือ ปลากระโทงสีน้ำเงิน (*Makaira nigricans*) เป็นชนิดที่พบที่มหาสมุทรแอตแลนติก ที่สามารถโตเต็มที่ได้ถึง 5 เมตร หนักกว่า 636 กิโลกรัม

## การจำแนก
มีทั้งหมด 10 ชนิด ใน 5 สกุล  ประกอบไปด้วย
* ปลากระโทงดำ (*Istiompax indica*)
*ปลากระโทงร่มแอตแลนติก (*Istiophorus albicans*)
* ปลากระโทงร่มอินโด-แปซิฟิก (*Istiophorus platypterus*)
* ปลากระโทงขาว (*Kajikia albida*) 
* ปลากระโทงลาย (*Kajikia  audax*)
* ปลากระโทงสีน้ำเงิน (*Makaira nigricans*)
* ปลากระโทงปากสั้น (*Tetrapturus angustirostris*)
* ปลากระโทงเมดิเตอร์เรเนี่ยน (*Tetrapturus belone*)   
* ปลากระโทงเกล็ดกลม (*Tetrapturus georgii*) 
* ปลากระโทงปากยาวแอตแลนติก (*Tetrapturus pfluegeri*) 

นอกจากนี้แล้ว ยังมีปลากระโทงดาบที่มีลักษณะคล้ายปลากระโทงอีกชนิดหนึ่ง มีชื่อวิทยาศาสตร์ว่า  *[[Xiphias gladius]]* ซึ่งมิได้อยู่ในวงศ์เดียวกันนี้ แต่จัดอยู่ในวงศ์ Xiphiidae 

ในน่านน้ำไทย พบได้ทั้งทะเลอันดามันและอ่าวไทย โดยชนิดที่พบได้แก่ ปลากระโทงร่มอินโด-แปซิฟิก และ ปลากระโทงสีน้ำเงินแปซิฟิก เป็นต้น

ปลากระโทงยังมีชื่อเรียกอื่นเป็นภาษาใต้ว่า "ปลาอินทรียักษ์" เป็นต้น

## อ้างอิง

## อ่านเพิ่ม

* 
* 

## แหล่งข้อมูลอื่น

* 
*  — news clip discussing discovery that a look-alike fish has been widely mis-identified as white marlin

กระโทง
กระโทง
กฎของโคไซน์

thumb|198px|right|รูปที่ 1 – กำหนดรูปสามเหลี่ยม มุม  (หรือ ),  (หรือ ), และ  (หรือ ) เป็นมุมตรงข้ามด้าน , , และ

ในตรีโกณมิติ **กฎของโคไซน์** () เป็นกฎที่เกี่ยวกับความสัมพันธ์ระหว่างความยาวด้านของรูปสามเหลี่ยมกับโคไซน์ของมุมหนึ่งในรูปสามเหลี่ยมนั้น กฎของโคไซน์เขียนได้ดังสมการต่อไปนี้ กำหนดให้ชื่อของด้านและมุมเป็นไปตามรูปที่ 1
:c^2 = a^2 + b^2 - 2ab\cos\gamma
เมื่อ  เป็นมุมระหว่างด้านที่มีความยาว  และ  และตรงข้ามกับด้านที่มีความยาว 

กฎของโคไซน์นั้นกล่าวครอบคลุมถึงทฤษฎีบทพีทาโกรัสด้วย ซึ่งเป็นทฤษฎีบทสำหรับรูปสามเหลี่ยมมุมฉากเท่านั้น ถ้ามุม  เป็นมุมฉาก (มีขนาด 90° หรือ  เรเดียน) แล้ว  จะได้กฎของโคไซน์ที่ลดรูปเป็นทฤษฎีบทพีทาโกรัส
:c^2 = a^2 + b^2

กฎของโคไซน์มีประโยชน์ในการคำนวณความยาวด้านที่สามของรูปสามเหลี่ยม เมื่อทราบความยาวด้านสองด้านและมุมที่มีด้านทั้งสองนั้นเป็นด้านประกอบ และสามารถคำนวณมุมของรูปสามเหลี่ยมได้ ถ้าทราบความยาวด้านทั้งสาม

## การพิสูจน์
### การใช้สูตรระยะทางระหว่างจุดสองจุด
thumb|right|300px|รูปที่ 2 – การพิสูจน์โดยใช้พิกัดทางเรขาคณิต
พิจารณารูปสามเหลี่ยมที่มีด้านยาว , , , เมื่อ  คือ ขนาดของมุมตรงข้ามของด้านยาว  รูปสามเหลี่ยมรูปนี้สามารถวางบนระบบพิกัดคาร์ทีเชียนโดยการลงจุดดังรูปที่ 2
:A = (b \cos\theta,\ b \sin\theta),\ B = (a,\ 0),\ \text{and}\ C = (0,\ 0)\,

จากสูตรระยะทางระหว่างจุดสองจุด จะได้
:c = \sqrt{(a - b \cos\theta)^2 + (0 - b \sin\theta)^2}\,

จากนั้นแก้สมการ
:\begin{align}
c^2 & {}  =  (a - b \cos\theta)^2 + (- b \sin\theta)^2 \\
c^2 & {}  =  a^2 - 2 a b \cos\theta+ b^2 \cos^2 \theta+ b^2 \sin^2 \theta\\
c^2 & {}  =  a^2 + b^2 (\sin^2 \theta+ \cos^2 \theta) - 2 a b \cos\theta\\
c^2 & {}  =  a^2 + b^2  - 2 a b \cos\theta\,
\end{align}

ข้อดีของการพิสูจน์นี้ คือ มันไม่จำเป็นต้องพิจารณาแยกเป็นกรณีต่าง ๆ ว่าเป็นรูปสามเหลี่ยมมุมแหลม มุมฉาก หรือมุมป้าน

### การใช้ทฤษฎีบทพีทาโกรัส
ไฟล์:Triangle.Labels.svg
ลากเส้นตรง AD\, ให้ตั้งฉากกับ BC\,

สมมติให้ DC\, ยาว x\, หน่วย

จาก \cos\gamma = \frac{x}{b} ดังนั้น x=b\,\cos\gamma

โดยทฤษฎีบทของปีทากอรัส เราได้ว่า

 c^2-(a-x)^2 = b^2- x^2\,

c^2-a^2+2a x-x^2 = b^2-x^2\,

 c^2=a^2+b^2-2ax\,

เนื่องจาก x=b\,\cos\gamma

\therefore c^2=a^2+b^2-2ab\,\cos\gamma

นอกจากนี้เรายังได้ความสัมพันธ์

a^2=b^2+c^2-2bc\,\cos\alpha

b^2=a^2+c^2-2ac\,\cos\beta

ซึ่งสามารถพิสูจน์ได้ในทำนองเดียวกัน

## ดูเพิ่ม
* กฎของไซน์
* กฎของแทนเจนต์
* กฎของโคแทนเจนต์
* รายการเอกลักษณ์ตรีโกณมิติ

## แหล่งข้อมูลอื่น
* 
* Several derivations of the Cosine Law, including Euclid's at cut-the-knot
* Interactive applet of Law of Cosines

หมวดหมู่:ตรีโกณมิติ
หมวดหมู่:มุม
หมวดหมู่:รูปสามเหลี่ยม
บ็อกซ์ออฟฟิศโปร

**บ็อกซ์ออฟฟิศโปร** () เป็นนิตยสารเกี่ยวกับอุตสาหกรรมภาพยนตร์สำหรับธุรกิจโรงภาพยนตร์ เริ่มต้นมีมาตั้งแต่ปี ค.ศ. 1920 และยังคงมีมาถึงปัจจุบัน มีการจัดรายได้ภาพยนตร์ในแต่ละสัปดาห์

## แหล่งข้อมูลอื่น
* เว็บไซต์อย่างเป็นทางการ

หมวดหมู่:นิตยสาร
หมวดหมู่:ภาพยนตร์
ซีแอนด์ซีมิวสิกแฟกทอรี

**ซีแอนด์ซี มิวสิก แฟกทอรี (C+C Music Factory)** เป็นวงดนตรีแนวแด๊นซ์ และป็อป มีเพลงอันดับ 1 บนชาร์ท แด๊นซ์/คลับ เพลย์ จำนวน 7 เพลงในช่วงต้นทศวรรษที่ 90 มีเพลงดังในชาร์ทซิงเกิลบิลบอร์ดอย่าง "Gonna Make You Sweat (Everybody Dance Now)" ที่ขึ้นอันดับ 1 โดยวงนี้มีหลายชื่ออย่าง MVP

ซีแอนด์ซี มิวสิก แฟกทอรี ได้รับรางวัล 5 ครั้งจากบิลบอร์ด อวอร์ดส, 5 ครั้งจากอเมริกัน มิวสิก อวอร์ดส์ ,2 ครั้งจากเอ็มทีวี วิดีโอ มิวสิก อวอร์ดส และถูกเสนอชื่อรางวัลแกรมมี่ 1 ครั้งในสาขาศิลปินหน้าใหม่ยอดเยี่ยม

หมวดหมู่:กลุ่มดนตรีแดนซ์สัญชาติอเมริกัน
หมวดหมู่:กลุ่มดนตรีเฮาส์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2532
บรอดเวย์

**บรอดเวย์** อาจหมายถึง
* ละครบรอดเวย์
* ถนนบรอดเวย์ ถนนในเกาะแมนแฮตตัน และเป็นที่ตั้งของโรงละครบรอดเวย์